m 


m 


m 


m, 


1 


% 


V 


«s 


•v   » 


ACTA  ET  DECRETA 


©ONeiLii 


PR0VINGIALIS  yWlLWAUKIENSIS 


PJtlMI 


A.  D.  MDCCCLXX 


PRAESIDE 

mo.  ac  Revmo.   MICHAELE   HEISS 

Archiepiscopo  Milwaukiensi. 


(I 


A 


milwaukiae. 

Hoffmann  Fratres  Typographi  Sommi  Pontificis. 
mdccclxxxviii. 


Digitized  by  the  Internet  Archive 

in  2012  with  funding  from 

CARLI:  Consortium  of  Academic  and  Research  Libraries  in  lllinois 


http://archive.org/details/actaetdecretaconOOcath 


DECRETUM 

PROMULGATIONIS  CONCILII   PROVINCIALIS 

MILWAUKIENSIS'  PRIMI. 


MlCHAEL    HEISS 

Dei  et  Apostolicae  Sedis  Gratta  Archiepiscopus 

MlLWAUKIENSIS 

Remis  Episcopis,  Vicariis  Apostolicis  et  Abbatibus  nec  non 
ceteris  Synodalibus  qui  adfuerunt  Concilio  Provinciali 
Milwaukiensi  Primo  Salutem  in  Domino.- 

Acta  et  Decreta  Concilii  Provincialis  Milwaukiensis  Primi 
a  quarta  Dominica  post  Pascha  usque  ad  quintam  anni  mil- 
lesimi  octingentisimi  octagesimi  sexti  in  Ecclesia  Cathedrali 
Milwaukiensi  celebrati,  quae,  uti  par  est,  summa  cum  devo- 
tione  et  reverentia  Romam  transmiseramus,  ut  supremo  Se- 
dis  Apostolicae  judicio  recognoscerentur,  ab  Eminentissimis 
Patribus  S.  Concilio  Christiano  Nomini  Propagando  prae- 
positis  accuratae  et  diligenti  inquisitioni  submissa,  nonnullis 
modificationibus  adjectis,  die  4to  Junii  h.  a.  ad  Nos  remissa 
sunt  ut  rite  promulgentur  et  ab  omnibus  ad  quos  spectat,  in- 
violabiliter  observentur.  Quapropter  ea  auctoritate,  qua  polle- 
mus  uti  Praeses  memorati  Concilii  Provincialis  Milwaukiensis 
Primi,  ejusdem  Concilii  Decreta  per  hasce  litteras  promulga- 
mus  et  pro  rite  promulgatis  haberi  volumus,  declarantes  in- 
simul  utilissimum  fore  Nobis  videri,  ut  eadem  Decreta,  quam- 
quam  ab  hac  promulgatione  vim  suam  habent  et  robur,  in 
Synodis  Dioecesanis  denuo  promulgentur  sicque  media 
idonea  provideantur,  quibus  efficaciori  eorundem  executioni 
melius  consulatur. 

Datum  Milwaukiae,  ex  aedibus  Nostris  die  6to  mensis 
Junii,  anno  Salutis  MDCCCLXXXVIII. 

MlCHAEL    HEISS, 

Archiepiscopus  Milwaukiensis 

Praeses  Concilii  Prov.  Milw.  Imi. 

DECRETUM 

Recognitionis  Concilii  Provincialis 

MlLWAUKIENSIS    PrIMI. 

Cum  Episcopi  Provinciae  Ecclesiasticae  Milwaukiensis 
legitime  convocati  sint,  mense  Aprilis  anno  1886  praesidente 
Archiepiscopo  Heiss  tum  ut  iterum  Decreta  Concilii  III. 
Plenarii  Baltimorensis  promulgarentur,  tum  ut  peculiares  dis- 
positiones  quae  suae  regionis  conditionibus  ac  peculiaribus 
adjunctis  accommodatae  viderentur  conderent  Synodum 
primam  provincialem  Milwaukiensem  celebrarunt.  Porro 
cum  Acta  et  Decreta  praefatae  Synodi  S.  Sedis  judicio  eo, 
quo  par  erat  obsequio,  delata  fuerint,  Emi  Patres  Sacro  Con- 
silio  Christiano  Nomini  Propagando  praepositi  in  generalibus 
Comitiis  die  9.  Aprilis  1888  habitis,  ea  maturo  subjecerunt 
examini,  ac  nonnullis  adjectis  modincationibus,  reviserunt  ac 
recognoverurit. 

Hanc  vero  Sacrae  Congregationis  sententiam  in  Audientia 
die  26.  Aprilis  1888,  Ssmo  D.  N.  Leoni  XIII  a  Rdo.  P.  D. 
Dominico  Jacobini  Archiepiscopo  Tyrensi  ejusdem  S.  Con- 
gregationis  Secretario  relatam,  Sanctitas  Sua  approbare  dig- 
nata  est,  et  super  his  praesens  Decretum    expediri  mandavit. 

Datum  Romae  ex  Aedibus  S.  C.  de  Propda  Fide  die  11. 
Maji  An.  MDCCCLXXXVIII. 

JOANNES  CARD.   SlMEONI   PrAEFECTUS. 

f  D.  Archiep.  Tyren,  Secr. 


AeTA  GoNeiui 


LITERAE  indictionis  concilii. 


Michael  Heiss, 
Dei  et  Apostolicae  Sedis  gratia  Archieplscopus 

MlLWAUKIENSTS, 

Omnibus  Illustrissimis  et  Reverendissimis  Episcopis, 
Vicariis  Apostolicis,  Abbatibus  atque  admodum  Reverendis 
Ordinum  seu  Congregationum  Praepositis,  majorum  Semin- 
ariorum  Rectoribus  in  ProviDcia  Milwaukiensi,  ceterisque 
omnibus  qui  de  jure  vel  consuetudine  Concilio  Provinciali 
interesse  debent, 

Pacem   et  Salutem  in   Domino. 

Postquam  Illmus  et  Rmus  Archiepiscopus  Baltimorensis. 
Delegatus  Apostolicus,  per  literas  datas  in  festo  Epiphaniae 
hujus  anni,  Decreta  a  Patribus  Concilii  Plenariii  Baltimor- 
ensis  Ill.data  et  a  Sancta  Sede  recognita  ea,  qua  pollet  auc- 
toritate,  promulgavit  et  in  simul  juxta  tenorem  ultimi  tituli 
dicti  Concilii  iterum  monuit,  ut  eadem  Decreta  in  Synodis 
Provincialibus  et  Diocesanis  quamprimum  habendis  ad  cau- 
telam  et  majorem  solemnitatem  denuo  promulgentur,  hisce 
bene  perpensis  et  Rmis  Episcopis  hujus  Provinciae  consultis, 
pro  munere  Nostro,  Sanctissimae  et  Individuae  Trinitatis 
nomine  invocato,  auspice  Immaculata  ac  Beatissima  Virgine 
Maria  Deipara  coelesti  horum  Statuum  Patrona,  Indicimus 
et  Convocamus  hisce  praesentibus  Concilium  Provinciale 
Milwaukiense  I.  in  Metropolitana  Nostra  Ecclesia  inchoan- 
dum  quarta  die  Dominica  post  Pascha,  quae  incidit   in   diem 


23.  mensis  Maji,  atque  ut  dicto  tempore  et  loco  conveniant 
omnes,  qui  de  jure  vel  consuetudine  interesse  debent,  in 
Domino  hortamur  et  praecipimus. 

Ut  autem,  auxiliante  Divina  gratia,  hujus  Synodi  cele- 
brandae  fructus  fiant  uberrimi,  rogamus,  ut  indicta  ab  Ordi- 
nariis  solemni  supplicatione,  fideles  effusis  precibus  ad 
Patrem  luminum,  labores  Nostros  adjuvare  conentur. 

Datum  in  Civitate  Milwaukiensi  ex  aedibus  Nostris  die 
2omo  mens.  Aprilis,  A.  D.  1886. 

f    MlCHAEL    HeISS, 

Archiep.  Milwaukien. 


LITERAE  PATRUM  CONCILII 

AI) 

S.  S.  D.  N.  LEONEM  P.  P.  XIII 


Beatissime  Pater  ! 

Obsequentes  recognito  a  Sancta  Sede  monito  Patrum 
Concilii  Plenarii  Baltimorensis  Tertii,  ut  quamprimum  post 
promulgationem  a  Rmo  Delegato  Apostolico  factam,  ejusdem 
Concilii  decreta  in  Synodis  Provincialibus  et  Dioecesanis 
iterum  promulgentur,  nos  infra  humillime  signati  Praesules 
Provinciae  Milwaukiensis  Concilium  Provinciale,  idque  Prim- 
um,  in  Ecclesia  Metropolitana  Milwaukiensi  a  Dominica  IV. 
usque  ad  Dominicam  V.  post  Pascha  hujus  anni  rite  cele- 
bravimus. 

Vix  aliquid  novi  in  hac  Synodo  statuimus,  in  id  potissi- 
mum  animos  intendentes,  ut  collatis  consiliis  optimas  inveni- 
remus  vias  ac  media,  quibus  saluberrima  illa  Concilii  Plenarii 
decreta  fideli  et  efhcaci  exe^utioni  in  hac  Provincia  nostra 
sine  ulla  cunctatione  mandarentur.  Ouapropter  omnia  qui- 
dem  ac  singula  laudati  Concilii  decreta  ab  omnibus  ad  quos 
spectant  religiosissime  observanda  decernentes,  ea  tamen, 
quae  pro  conditione  hujus  Provinciae  difficilioris  executionis 
et   majoris   momenti    esse    videbantur,    per   decreta  specialia 


clarius  proponere  et  fortius  urgere  studuimus,  inprimis  vero 
ea,  quae  ad  formam  regiminis  Ecclesiastici  lege  communi 
magis  conformem,  ad  perfectiorem  Cleri  institutionem  et  edu- 
cationem  juventutis,  ad  tutam  bonorum  Ecclesiasticorum  ad- 
ministrationem,  nec  non  ad  difficillimam  illam  de  Societati- 
bus  Secretis  quaestionem  pertinent. 

Hisce  laboribus,  cum  Apostolica  Tua  benedictione,  pre- 
tiosissimo  divini  auxilii  pignore  coeptis,  finem  hodie  imposi- 
turi,  iterum  oculos  nostros  ad  Te,  Beatissime  Pater,  verum 
Beati  Petri  Successorem,  Magistrum  totius  gregis  Christi  in- 
fallibilem,  convertimus  et  omnia,  quae  statuenda  censuimus, 
supremo  Sedis  Apostolicae  judicio  recognoscenda  summa 
cum  devotione  et  reverentia  submittimus.  Nos  ipsi  autem 
ad  pedes  Sanctitatis  Tuae  provoluti  pollicemur  et  vovemus, 
unitis  viribus  cuncta  media,  quae  accuratae  Decretorum  Con- 
cilii  Plenarii  executioni  inserviant,  summo  cum  studio  nos 
esse  adhibituros,  secura  mente  sperantes,  religiosam  eorum 
observantiam  nobis  ea,  quae  ad  perpetuam  Ecclesiae  pros- 
peritatem  et  quotidianum  religionis  incrementum  in  his  regi- 
onibus  requiruntur.  esse  collaturam. 

Dignare  igitur,  Beatissime  Pater,  accipere  labores  hujus 
Concilii  Provincialis  Milwaukiensis  Primi.  Benedic  eis,  ut 
fructificent  et  fructus  eorum  maneant  semper.  Nos  vero,  ut 
filii  Tuii  devotissimi,  una  cum  clero  et  populo  nostro  fideli, 
Deum  O.  M.,  incessanter  implorabimus,  praecipue  hoc  anno 
Jubilaei,  ut  Sanctitatem  Tuam  diu  sospitem  incolumemque 
conservet  et  plenam  Ecclesiae  Dei  regendae  libertatem,  pro 
qua  mirabili  cum  sapientia  et  fortitudine  non  minus  ac  felici 
successu  ab  ipsis  gloriosi  Pontificatus  Tui  principiis  hucusque 
dimicasti,  tandem  Tibi  restauret. 

Apostolicam  Tuam  Benedictionem  pro  nobis  ipsis  et  pro 
clero  ac  populo  nobis  commissis  humillime  efBagitantes, 

Sanctitatis  Tuae 

filii  amantissimi,  oboedientissimi. 


Milwaukiae,   Dom.   V.  p.   Pascha, 
a.  d.  iii.  Kal.  Jun  A.  D.  1886. 

CONVENTUS  PRAEPARATORII. 

I.     Episcoporum. 

Conventus  praeparatorius  Episcoporum  habitus  est  Sab- 
bato,  die  2  2do  Maji,  hora  X.  A.  M.  Adsunt  omnes,  praeter 
Crossensem,  gravifsimo  quodam  negotio  usque  ad  vesperam 
istius  diei  detentum.  Magno  cum  dolore  Patres  nuntium 
accipiunt,    Ven.    Seniorem   Episcopum  Provinciae,  Rmum  D. 

D.  Tomam  L.  Grace,  Mennithensem,  morbo  impediri  quom- 
inus  Consilio  intersit.  Praeter  Epos  adest  Adm.  Rev.  Fr. 
Katzer,  Admin.  Sinus  Viridis,  S.  V. 

Dictis  precibus  Praeses  de  assensu  Patrum  statuit  mate- 
rias  in  Concilio  tractandas.  Iis  quas  jam  typis  impressas  in 
forma  Schematis  Decretorum  omnibus  considerandas  miserat, 
placet  adjicere  quatuor  quaestiones,  quae  in  fine  Schematis 
sub  nomine  :  kl  Ouaestiones  extra  Schema  propositae"  pon- 
entur. 

Lectis  nominibus  Synodalium  et  approbatis,  votum  de- 
cisivum  conceditur  Rmo  D.  Alexio  Edelbrock  O.  S.  B. 
Abbati  Sti  joannis.  Officiales  Synodi  a  Praeside  propositi  a 
Patribus  approbantur. 

Ouatuor  Congregationes  Particulares  formantur,  quae  suo 
loco  in  Actis  describentur. 

Ordo  Conciliaris  statuitor.  His  peractis  Praeses  annun- 
tiat,  Sanctitatem  Suam  misisse  Benedictionem  Apostolicam 
teleorammate  modo  ab  Emo  Cardinali  Praefecto  S.  C.  de  P. 

o 

E.  recepto.  Quod  paternae  Summi  Pontificis  benevolentiae 
signum  omnium  animos  tanto  gaudio  anficit,  ut  Sancto  Patri 
gratias  quam  primum  reddendas  statuant.  Cui  voto  Praeses 
satisfecit  his  verbis  eodem  die  Romam  missis:  "  Sancto 
Patri  summo  cum  obsequio  gratias  pro  Benedictione  maxi- 
mas." 

Quoad  literas  scribendas  Praeses  declarat,  exemplar  liter- 
arum  ad  Summum  Pontificem  se  ipsum  Patribus  mox  esse 
propositurum,  literas  vero  Pastorales  ad  clerum  populumque 
Provinciae  scribendas  se  gommississe  Rmo  Epo  Tiberiadis. 

Dictis  precibus  Patres  recedunt. 

II.       CONVENTUS    PRAEPARATORIUS    OMNIUM     SvNODALIUM. 

Eodem  die,  hora  II.  P.  M.  omnes  Synodales  in  Ecclesiam 
Metropolitanam  conveniunt. 

Dictis  precibus  et  allocutione  a  Praeside  facta,  legitur 

CATALOGUS  SYNODALIUM. 

I.  Praesules: 

Illmus  et  Rmus  Michael  Heiss,  Archiepiscopus 

Milwaukiensis,  Concilii  Praeses. 
Illmus  et  Rmus  Rupertus  Seidenbusch  O.  S.  B. 

Epus  Haliensis,  Vic.  Apost.  Minn.  Sept. 
Joannes  Ireland,  Epus  Sti  Pauli. 
"        "       Joannes    Vertin,     Epus    Marianopolitanus 
et  Marquettensis. 
Martinus  Marty  O.  S.  B. 
Epus  Tiberiadis.  Vic.  Apost.   Dakotae. 
"        "        "        Kilianus  Caspar  Flasch,   Epus  Crossensis. 
Adm.  Rev.  Fridericus  Katzer,  Adm.  Sinus  Viridis  S.  V. 
Rmus  D.  Alexius  Edelbrock  O.  S.  B.    Abbas   Sti  Joannis. 

II.  Rraelati  Domestici  Sanctitatis  Suae: 
Rmus  Leonardus  Batz,  V.  G. 

III.  Ordinum  Religiosorum  Superiores: 

Adm.  Rev.  Fr.  Franciscus  Haas,  Provincialis 

Ordinis  Minorum  Capucinorum. 
Adm.  Rev.  Fr.  Joannes  Gaffron. 

Ordinis  Fratrum  Sancti  Francisci,  Praeses. 
Adm.  Rev.  F.  Dinehan. 

Ordinis  Praedicatorum,  Prior. 
Adm.  Rev.  Stanislaus  Lalumiere,  S.  J.  Superior. 
Adm.  Rev.  Anselmus  Leiter,  S.  J.  Superior. 
Adm.    Rev.    Guilelmus    Corby,    Congregationis     Sanctae 

Crucis  Superior,  Miss.  Apost. 

IV.  Superiores  Seminariorum  Majorum  : 

Adm.   Rev.    Augustinus   Zeininger,    Rector   Seminarii   Sti 

Francisci  Salesii,  Milwaukiae. 
Adm.    Rev.    Thomas    0'Gorman,    Rector    Seminarii    Sti 

Thomae  Aquinatis,  Sti  Pauli. 


IO 


V.     Theologi  : 

Rev.  Laurentius  Conrad. 

Rev.  Todocus  Adolphus  Birkhauser.  |  AT  ,. 

-n,       JT       i        T    Tr r     i  ^pro  Metropolita. 

Rev.  Jacobus  J.  Keogh.  [  r  l 

Rev.  Thomas  Fagan.  J 

Rev.  Toseph  F.  Buh.  )  *?       u  r 

Rev.  F.  X   Aug.  Stemper.  }  Pr0  EP°  HallensL 

Rev.  Aloysius  Plut.  )  ^       c-    o     r 

t>        t  cu     i  r  Pro  Fpo  Sti.  rauh. 

Kev.  Joannes  bhanly.  j  r         r 

Adm.  Rev.  Eduardus  Jacker.  )  pro    Epo    Marianop. 

"      Fridericus  Eis.  j     et  Marquet. 

Adm.    Rev.    Georgius   L.    Willard^ 

Adm^Rev.  Otto  Zardetti  S.  T.  D.  ^Pr0  EP°  Tiberiadis- 

Can.  j 

Adm.     Rev.    Jacobus    Schwebach^ 

Rev.^Carolus  F.  X.  Goldsmith  S.  ^ro  EP°  Crossensi- 

T.  D.  J 

Rev.  Nicolaus  July.  j  pro    Admin.   Sinus 

Elzear  De  Wilt.  j     Viridis. 


2.     OFFICIALES  CONCILII. 

I.      Promotores  : 

Illmus  et  Rmus  Tiberiadis,  Vic.  Apost.  Dakotae. 
Adm.  Rev.  Admin.  Sinus  Viridis. 


II.       JUDICES    EXCUSATIONUM    ET    QUERELARUM. 

Illmus  et  Rmus  Sti,  Pauli 

"        "        "       Marianopolitanus  et  Marquettensis. 
Rmus  Alexius  Edelbrock  O.  S.  B.  Abbas  Sti.  Joannis. 
Rmus  Leonardus  Batz,  Prael.  Domest.  Sanct.  Suae. 


III.     Notarius: 

Adm.  Rev.  Augustinus  Zeininger. 

IV.  Secretarii: 

Rev.  P.  M.  Abbelen. 
Joseph  Rainer. 
Simon  Lebl  S.  T.  D. 

V.  Notarii  Deputationum  : 

Rev.  Carolus  F.  X.  Goldsmith  S.  T.  D. 

Joannes  Shanly. 
Adm.  Rev.  Eduardus  Jacker. 

",     Otto  Zardetti  S.  T.  D.  Can. 

VI.  Magistri  Caeremoniarum : 

Rev.  Jacobus  J.  Keogh. 
Guilelmus  Neu. 
"      J.  M.  Naughton. 

VII.  Magister  Cantorum: 
Rev.  Carolus  Becker. 

VIII.  Praefecti  Hospitiorum  : 

Rev.  Dom.  Thill. 
"      J.  M.  Naughton. 
"      Joannis  Morrissey. 


ORDO  DEPUTATIONUM  CONCILIL 

Deputatio  Episcoporum:     Super  Materias  Novas. 

Illmus  et  Rmus  Haliensis. 
"        "       "      Crossensis. 
Rmus  Leonardus  Batz,  Prael.  S.  S. 


Deputationes  Theologorum  : 

Deput  I.     Super  Capp.  I,  II.  III,  Schematis. 
et  Quaest.  I,  extra  Schema  propositam. 

Praeses : 
Illmus  et  Rmus  Haliensis.   Vic.  Apost.  Minn.  Sept. 

Vicesgerens: 
Adm.  Rev.  Guil.  Corby,  G.  S.  C.  Miss.  Apost. 

Notarius: 
Rev.  Carolus  F.  X.  Goldsmith,  S.  T.  D. 

Theologi : 

Adm.  Rev.  Stanislaus  Lalumiere  S.  J. 

Rev.  Laurentius  Conrad. 

Rev.  Nicolaus  July. 

Adm.  Rev.  P.  A.  Dinehan  O.  P. 

Deput.  II.      Super   Capp.    IV,   V,   VI,   VII,    Schematis  et 
quaest.  II.  extra  Schema  propositam. 

Praeses. 
Illmus  et  Rmus  Sti  Pauli. 

Vicesgerens. 
Adm.  Rev.  Thomas  0'Gorman. 

Notarius. 
Rev.  Joannes  Shanly. 

Theologi. 

Rev.  J.  A.  Birkhaeuser. 
"     Aloysius  Plut. 
"     Jacobus  Keogh. 
"     Thomas  Fagan. 


Deput  III.      Super  Capp.  VIII,  IX,  X,  XI.      Schematis  et 
quaest.  III.  extra  Schema  propositam. 

Praeses. 
Illmus  et  Rmus  Marianopolitanus  et  Marquettensis. 

Vicesgerens. 
Adm.  Rev.  P.  Franciscus  O.  M.  Cap. 

Notarius. 
Adm.  Rev.  Eduardus  Jacker. 

Theologi. 

Rev.  Elzear  De  Wilt. 

Rev.  Fr.  Eis. 

Rev.  Joseph  F.  Buh. 

Rev.  Joannes  Gaffron  O.  S.  F. 

Deput  IV.     Super  Capp.  XII,  XIII,  XIV,  XV.      Schema- 
tis  et  quaest.  IV  extra  Schema  propositam. 

Praeses. 
Illmus  et  Rmus  Crossensis. 

Vicesgerens. 
Adm.  Rev.  Jacobus  Schwebach,  V.  G. 

Notarius. 
Adm.  Rev.  Otto  Zardetti  S.  T.  D.  Can. 

Theologi. 

Adm.  Rev.  A.  Leiter  S.  J. 

Adm.  Rev.  Georgius  L.  Willard  V.  G. 

Rev.  F.  X.  Aug.  Stemper. 


METHODUS  CONCILIARIS. 

I.     Sessiones   publicae  habentur  Dominica   IV  et  V  post 
Pascha;  hora  decima  antemeridiana.   Feria  V  Missa  solemnis 


H 

de  Requiem  celebratur  pro   defunctis   Episcopis   Provinciae, 
hora  cma  A.  M. 

II.  Congregationes    Theologorum    particulares  habentur 
feria  II,  IV,  et  VI,  hora  3tia  P.  M. 

III.  Congregationes  generales  omnium  Synodalium   hab- 
entur  feria  III  et  V  hora  3tia  P.  M. 

IV.  Congregationes  Episcoporum  privatae  habentur  sin- 
gulis  diebus,  excepta  fer.  V,  hora  ona  A.  M. 

Lectis  decretis  de  jure  et  consuetudine  legendis  et  indicata 
Prima  Sessione  Solemni,  cum  precibus  omnes  recedunt. 


PRIMA  SESSIO  SOLEMNIS 

habita  est  Dom.  IV  p.  Pascha  hora  X  A.  M.,  summa  cum 
solemnitate  et  omnibus  rubricis  et  caeremoniis  relieiose  ser- 
vatis.  Missam  celebravit  Rmus  Praeses,  concionem  habuit 
Rmus  Sti  Pauli.  Synodales  sequentem  Professionem  Fidei 
proclamarunt : 

"Ego  N.  firma  fide  credo  et  profiteor  omnia  et  singula. 
quae  continentur  in  Symbolo  Fidei,  quo  Sancta  Ro- 
mana  Ecclesia  utitur;  videlicet :  Credo  in  unum  Deum 
Patrem  omnipotentem,  factorem  coeli  et  terrae,  visibilium 
omnium  et  invisibilium.  Et  in  unum  Dominum  Jesum 
Christum  Filium  Dei  unigenitum.  Et  ex  Patre  natum  ante 
omnia  saecula.  Deum  de  Deo,  lumen  de  lumine,  Deum 
verum  de  Deo  vero.  Genitum,  non  factum,  consubstantialem 
Patri,  per  quem  omnia  facta  sunt.  Qui  propter  nos  homines 
et  propter  nostram  salutem  descendit  de  coelis.  Et  incarna- 
tus  est  de  Spiritu  sancto  ex  Maria  Virgine  et  homo  factus  est, 
Crucifixus  etiam  pro  nobis  sub  Pontio  Pilato  passus  et  sepul- 
tus  est.  Et  resurrexit  tertia  die  secundum  Scripturas.  Et 
ascendit  in  coelum,  sedet  ad  dexteram  Patris.  Et  iterum 
venturus  est  cum  gloria  judicare  vivos  et  mortuos;  cujus 
regni  non  erit  finis,  Et  in  Spiritum  sanctum  Dominum  et 
vivifrcantem,  qui  ex  Patre  Filioque  procedit.  Qui  cum  Patre 
et  Filio  simul  adoratur  et  conglorificatur  ;  qui  locutus  est  per 
prophetas.  Et  unam  Sanctam  Catholicam  et  Apostolicam 
Ecclesiam.  Confiteor  unum  baptisma  in  remissionem  pecca- 
torum.  Et  expecto  resurrectionem  mortuorum  et  vitam  ven- 
turi  saeculi.     Amen. 

"Apostolicas  et  Ecclesiasticas  traditiones,  reliquasque  ejus- 
dem  Ecclesiae  observationes  et  constitutiones   firmissime  ad- 


mitto  et  amplector.  Item  Sacram  Scripturam  juxta  eum 
sensum,  quem  tenuit  et  tenet  sancta  Mater  Ecclesia,  cujus 
est  judicare  de  vero  sensu  et  interpretatione  sacrarum  Scrip- 
turarum,  admitto;  nec  eam  unquam  nisi  juxta  unanimem  con- 
sensum  Patrum  accipiam  et  interpretabor. 

Profiteor  quoque  septem  esse  vere  et  proprie  Sacramenta 
novae  legis  a  Jesu  Christo  Domino  nostro  instituta  atque  ad 
salutem  humani  generis  licet  non  omnia  singulis  necessaria, 
scilicet  Baptismum,  Confirmationem,  Eucharistiam,  Poeni- 
tentiam,  Extremam  Unctionem,  Ordinem  et  Matrimonium  ; 
illaque  gratiam  conferre,  et  ex  his  Baptismum,  Confirmation- 
em,  et  Ordinem  sine  sacrilegio  reiterari  non  posse.  Receptos 
quoque  et  approbatos  Ecclesiae  Catholicae  ritus  in  supradic- 
torum  omnium  sacramentorum  solemni  administratione  re- 
cipio  et  admitto.  Omnia  et  singula  quae  de  peccato  originali 
et  de  justificatione  in  sacrosancta  Tridentina  Synodo  definita 
et  declarata  fuerunt,  amplector  et  recipio.  Profiteor  pariter,  in 
Missa  offerri  Deo  verum,  proprium  et  propitiatorium  sacrifici- 
um  pro  vivis  et  defunctis;  atque  in'  sanctissimo  Eucharistiae 
Sacramento  esse  vere,  realiter  et  substantialiter  Corpus  et 
Sanguinem,  una  cum  Anima  et  Divinitate  Domini  nostri  Jesu 
Christi,  fierique  conversionem  totius  substantiae  panis  in 
Corpus,  et  totius  substantiae  vini  in  Sanguinem,  quam  con- 
versionem  Catholica  Ecclesia  Transsubstantiationem  appellat. 
Fateor  etiam  sub  altera  tantum  specie  totum  atque  integrum 
Christum  verumque  Sacramentum  sumi.  Constanter  teneo 
Purgatorium  esse,  animasque  ibi  detentas  Fidelium  suffragiis 
juvari.  Similiter  et  Sanctos  una  cum  Christo  regnantes 
venerandos  atque  invocandos  esse,  eosque  orationes  Deo  pro 
nobis  offerre,  atque  eorum  reliquias  esse  venerandas.  Firm- 
issime  assero,  imagines  Christi  ac  Deiparae  semper  Virginis, 
necnon  aliorum  Sanctorum  habendas  et  retinendas  esse, 
atque  eis  debitum  honorem  ac  venerationem  impertiendam. 
Indulgentiarum  etiam  protestatem  a  Christo  in  Ecclesia  re- 
lictam  fuisse,  illarumque  usum  Christiano  populo  maxime 
salutarem  esse  affirmo.  Sanctam,  Catholicam  et  Apostolicam 
Romanam  Ecclesiam  omnium  Ecclesiarum  matrem  et  magis- 
tram  agnosco;  Romanoque  Pontifici,  beati  Petri  Apostolor- 
um  Principis  successori  ac  Jesu  Christi  Vicario  veram  obedi- 
entiam  spondeo  ac  juro. 

"  Caetera  item  omnia  a  sacris  Canonibus,  Oecumenicis  Con- 
ciliis,  ac  praecique  a  sacrosancta  Tridentina  Synodo  et  ab 
Oecumenico  Concilio  Vaticano  tradita,  definita   ac  declarata, 

praesertim  de  Romani  Pontincis  Primatu  et  infallibili  Magis- 
terio,  indubitanter  recipio  atque  profiteor;  simulque  contraria 
omnia,  atque  haereses  quascumque  ab  Ecclesia  damnatas  et 
rejectas  et  anathematizatas,  ego  pariter  damno  rejicio  et  ana- 
thematizo.  Hanc  veram  Catholicam  fidem,  extra  quam  nemo 
salvus  esse  potest,  quam  in  praesenti  sponte  profiteor  et 
veraciter  teneo,  eamdem  integram  et  inviolatam  usque  ad  ex- 
tremum  vitae  spiritum  constantissime  (Deo  adjuvante)  retin- 
ere  et  confiteri,  atque  a  meis  subditis,  vel  illis  quorum  cura 
ad  me  in  munere  meo  spectabit,  teneri,  doceri  et  praedicari, 
quantum  in  me  erit,  curaturum,  ego  idem  N.  spondeo,  voveo, 
ac  juro.  Sic  me  Deus  adjuvet,  et  haec  sancta  Dei  Evan- 
gelia." 


PRIMA  CONGREGATIO  PRIVATA. 

Feria  II,  hora  IX  A.  M.  omnes  Patres  in  aedes  ad  Cathe- 
dralem  conveniunt.  Adsunt  etiam  Notarius  et  lmus  ac  ^tius 
Secretarius. 

Dictis  precibus  acta  conventus  praeparatorii  Eporum  a 
Secretario  lecta  ab  omnibus  approbantur. 

Haliensi  proponente  et  Marquettensi  annuente,  omnibus 
placet,  ut  literae  congratulatoriae  ab  Epo  Sti.  Pauli  scriban- 
tur  ad  Emum  D.  D.  Jacobum  Gibbons,  Archiepiscopum  Bal- 
timorensem,  virum  tum  praeclaris  suis  virtutibus,  tum  opti- 
mis  de  Conc.  Plen.  Balt.  III,  meritis  tali  venerationis  signo 
dignissimum,  de  cujus  elevatione  ad  dignitatem  Cardinalatus 
nunc  certo  constet.  Deinde  Patres  accedunt  ad  tractandas 
materias  in  Schemate  propositas.  Explicat  Haliensis  expe- 
dire,  ut  decretum  formetur,  quo  expressis  verbis  statuatur, 
Editionem  Decretorum,  quae  suo  tempore  de  mandato  Praesi- 
dis  publici  juris  fiet,  habituram  esse  vim  et  robur  evidentiae 
quam  vocant  "prima  facie"  coram  judice  sive  civili  sive  ec- 
clesiastico,  eodemque  decreto  complectendas  esse  editiones 
Conc.  Plen  Balt.  II  et  III,  necnon  Editiones  Statutorum  Dio- 
ecesanorum,  regulationum,  praescriptorum  etc,  quae  in  hac 
Provincia  vel  in  singulis  ejus  Dioecesibus  aut  Vicariatibus 
Apostolicis  vim  legis  Ecclesiasticae  juxta  eorum  tenorem 
habeant. 

Haliensi  movente  et  Sti  Pauli  juvante  omnibus  placet, 
ut  Praeses  tale  decretum  conficiat  et  cum  ceteris  decretis 
publicet. 

In  textu  Decretorum  Schematis  sequentes  modificationes 
placent: 

In  Cap.  I  n.  I  p.  4,  in  linea  prima,  movente  Haliensi, 
juvante  Marquettensi,  omnibus  consentientibus  post  verba 
"omnibus  Dioecesibus  "  adclenda  sunt  verba  "et  Vicariatibus 
Apostolicis."  In  eodem  numero,  movente  Tiberiadis,  Sti 
Pauli  accedente,  pro  "  Superiori  auctoritate"  legendum  "le- 
gitima  auctoritate"  omnibus  placet. 

In  Cap.  II,  pro  "fundamentum  initium  et  radix"  Praeses 
proponit  "initium,  fundamentum  et  radix"  juxta  textum 
Trid.  In  eodem  numero,  movente  Tiberiadis,  Praeside  an- 
nuente,  loco  "confitemur  et  docemus"  legitur  "declaramus 
et  confitemur." 

In  Cap.  III,  ad  num.  II,  Praeses,  juvante  Crossensi,  pro- 
ponit  ut  Promotor  et  Secretarius  conscribant  modum  proce- 
dendi  in  Visitatione  triennali  Dioeceseos.     Omnibus  placet. 

Ad  num.  IV,  dubium  oritur  de  clausula  "nisi  forte  adsint 
in  Dioecesi  dignitarii  honorarii  altioris  gradus  Sanctae 
Sedis,"  Admin.  Sinus  Viridis  deputatur  ad  indagandam 
quaestionem  de  praecedentia  Vicarii  Generalis,  ut  constet, 
utrum  haec  clausula  expungenda  sit  necne. 

Dicta  oratione  Patres  recedunt. 


SECUNDA  CONGREGATIO  PRIVATA. 

Feria  III.,  hora  IV,  A.  M.  Patres  conveniunt,  Notarius, 
lmus  et  2dus  Secretarius  adsunt. 

Acta  Primae  Congr.  Privatae  approbantur. 

Notarius  legit  relationem  de  primo  conventu  Primae  De- 
putationis  Theologorum,  qui  proponunt,  ut  in  Cap.  I  n.  3 
verbum   "emendo"  omittatur.      Placet  Patribus. 

In  Cap.  II  n.  III  pro  "vel  deflniuntur"  Theologi  legi 
volunt  "vel  exponuntur,"  quod  Patribus  minus  placet,  Verba 
"vel  definiuntur"  ut  omnino  omittantur,  statuunt. 

In  Cap.  III  n.  II  pro  sententia  quae  incipit  "Nec  omit- 
tatur"  Epus  Sti  Pauli  proponit  sequentem:  "  Nec  omittat 
Epus  tempus  indicare,  quo  unusquisque  fidelium,  qui  consilio 
ipsius  in  quacunque  causa  indigeat,  liberum  ad  se  aditum  in 
hac  pastorali  visitatione  habere  possit."  In  eodem  no.  post 
verba  "de  statu  dioeceseos  "  addere  placet,  "vel  Vicariatus 
Apostolici,"  et  sic   passim.     Ad   num.    IV    audita    relatione 

Admin.  Sinus  Viridis  omnibus  placet,  ut  clausula :  "Nisi 
forte  adsint  in  dioecesi  dignitarii  honorarii  altioris  gradus  Sanc- 
titatis  Suae  "  expungatur,  ordo  vero  cleri  dioecesani  dispon- 
atur  his  verbis:  Quapropter  statuimus:  i,  ut  primum  locum 
teneant  Vicarii  Generales,  2,  ut  illis  proximi  habeantur  Rec- 
tores  Seminariorum  Clericalium:;  3,  ut  tertio  loco  ponantur 
Consultores;  4,  quarto  Decani;  quinto  Rectores  inamovibiles, 
Examinatores  et  Professores  Seminarii  Clericalis,  aequo 
tamen  jure;  6,  sexto  Rectores  Simplices;  7,  septimo  Vicarii; 
in  unoquoque  vero  gradu  praecedentia  definiatur  secundum 
aetatem  ordinationis. 

In  no.  V,  suggerente  Sti  Pauli,  Haliensi  accedente,  post 
verba:  "  scholarum  conditionem "  addendum  esse:  "  et  ad- 
ministrationem  temporalem "  omnibus  placet.  Post  vocem 
"fideliter"  additur  "saltem." 

Num.  VI  eliminatur,  ut  plus  minusve  in  no.  V  contentus. 
Ad  num.  IX  Sti  Pauli  proponente  et  Haliensi  juvante  placet 
totam  partem  omitti,  quae  sequitur  verba:  "  pro  pueris  pro- 
vectioris  aetatis." 

Ad  ultimum  hujus  capitis  mumerum  difficultas  oritur  quoad 
participationem  Regularium  in  collationibus  Cleri.  Quae 
enim  in  textu  Decretorum  Conc.  Plen.  Balt.  III  p.  47  n.  88  a 
Regularibus  sub  hoc  respectu  requiruntur,  strictiora  esse  vid- 
entur  quam  quae  constitutio  "  Romanos  Pontifices"  (p.  217- 
218  in  Appendice)  ab  ipsis  postulat. 

Ad  difficultates,  quae  ex  hac  discrepantia  oriri  possent 
praecavendas  Patres  Praesidem  rogant,  ut  authenticam  inter- 
pretationem  illius  textus  dubii  a  Sacra  Congregatione  petat, 
ad  plenam  decreti  cum  constitutione  concordiam  obtinendam, 
quod  Praeses  se  facturum  esse  annuit. 

Legit  Notarius  relationem  de  primo  conventu  Secundae 
Deputationis  Theologorum,  ex  quorum  mente  : 

In  Cap.  IV,  secunda  capitis  paragrapho,  post  verba: 
"  juniores  de  clero,"  Patribus  addere  placet:  "  sive  saeculari 
sive  regulari." 

In  Cap.  V  autem,,  num.  II,  paragr.  lma  post  verba 
"  scientia  peritis,"  addere,  "  inter  quos  tamen  nonnulli  an- 
numerantur,  qui  in  Seminario  munus  Professorum  non  exer- 
ceant."  Pro  num.  III  Epus  Sti  Pauli,  omnibus  annuentibus 
proponit,  ut  Secretarius  novum  decretum  in  crastina  Congre- 
gatione  Patribus  submittat. 

In  num.  V  pro  "  novo  Episcopo "  legatur  "  novo  Ordi- 
nario." 

Prooemium,  Cap.  I,  II,  III,  et  IV  cum  emendationibus  ab 
omnibus  acceptantur. 

Dictis  precibus  omnes  recedunt. 


TERTIA  CONGREGATIO  PRIVATA. 

Feria  IV,  eadem  hora  et  in  eundem  locum  Patres  iterum 
conveniunt,  Notario  et  lmo  ac  3tio  Secretariis  praesentibus. 
Lectis  et  approbatis  actis  II  Congregationis  Patres  in  Cap. 
V,  pro  no.  III,  sequens  decretum  substituunt:  "  Clericos 
regulares  ante  ordinum  sacrorum  susceptionem  Epus  exam- 
inabit,  aut  ipse  per  se  aut  per  examinatores  a  se  deputatos, 
semper  tamen  Superiore  vel  Magistris  conventus  inter  ex- 
aminatores  annumeratis. 

Notarius  legit  relationem  de  2ndo  Conventu  2ndae  De- 
putationis  Theologorum,  quae  tractat  de  Cap.  VI  Sche- 
matis.  Patres,  audita  relatione,  ad  discussionem  hujus  Capitis 
accedunt. 

In  num.  II,  ubi  de  praecipuis  mediis  ad  perfectionem  vitae 
sacerdotalis  assequendam  agitur,  Epus  Tiberiadis  petit,  ut 
iis  "tempestiva  recitatio  Breviarii "  annumeretur.  Propon- 
ente  Sti  Pauli  omnibus  placet,  Sccretario  mandare,  ut  separ- 
atum  de  hac  re  decretum  Patribus  submittat. 

Quoad  num.  III  Theologi  desiderant,  ut  pro  "tresdies" 
legatur  "  quinque  dies."  Quod  Patribus  minus  quidem  ar- 
ridet,  nihil  tamen  decernunt,  Praeside  animadvertente,  sua 
opinione  extare  Decretum  quoddam  Sacrae  Congregationis, 
quo  hoc  punctum  definiatur;  si  inveniri  possit,  se  allaturum 
esse  decretum. 

In  num.  IV  Patres  insistunt,  ut  post  verba  "judicio  Epis- 
copi"  inseratur  hoc  mandatum:  "  Item  mandamus  ut  Sacer- 
dotes  a  publicis  equorum  abstineant  cursibus,  a  theatris  et 
spectaculis,  quum  talia  sine  praejudicio  honoris  et  decoris 
ordinis  sacerdotalis  adiri  non  possint." 

Quoad  vestitum  sacerdotalem,  Epo  Sti  Pauli  suggerente 
Secretarius  dirigitur,  ut  speciale  decretum  submittat,  quo 
etiam  Regulares  adigantur  ad  Collare  Romanum  gestandum, 
quando  foras  prodeunt. 

Ad  num.  VI  Secretario  mandatur,  ut  Decretum  proponat 
ad  mentem  tam  relationis  Theologorum  quam  decreti  71 
Conc.  Pl.  Balt.  III. 

Capite  VII  ad  sequentem  Congregationem  remisso,  No- 
tarius  legit  relationem  de  lmo  Conventu  Deputationis  III. 
Theologorum,  quae  primo  loco  tractat  de  quaest.  3tia  extra 
Schema  proposita,  scil:  "An  expediat  Collectiones  in  die 
Nativitatis  D.  N.  J.  C.  et  Paschae  haberi  iu  usum  Rectorum." 
Sensus  Theologorum  est  ut  Collectio  in  die  Nativitatis  Rec- 
tori  tribuatur.  Collectio  vero  in  die  Paschae  applicetur  cuivis 
objecto  vel  fmi  ab  Epo  designando. 

Haliensi  proponente  et  Crossensi  accedente  Patres  decern- 
unt,  collectas  in  die  Nativitatis  inter  reditus  Ecclesiae  annum- 
erandes,  collectas  vero  in  die  Paschae  ad  finem  vel  objectum 
ab  Epo  definiendum  esse  vertendas, 

In  Cap.  VIII  n.  III,  paragr.  ^tia  p.  12,  lin.  1,  legendum  : 
<4esse  ab  Episcopo  reprehendendam,"  ut  textus  Schematis 
cum  decreto  Conc.  Pl,  Balt.  III,  plene  concordet. 

Incoepta  discussione  de  examine  magistrorum  et  magis- 
trarum  scholae  Patres  recedunt  cum  solitis  precibus. 


OUARTA  CONGREGATIO  PRIVATA. 

Feria  VI  hora  cma  A.  M.  omnes  Patres  cum  Notario  et 
lmo  ac  ^tio  Secretariis  conveniunt. 

Secretarius  a  Patribus  detegitur  erravisse  in  iis  quae  de 
collectis  refert.  Patres  enim  eum  monent  se  decrevisse,  col- 
lectas  tam  in  die  Nativitatis  quam  in  die  Paschatis  inter  redi- 
tus  Ecclesiae  esse  annumerandas,  nisi  Epus  eas  alii  objecto 
Dioeccsano  vel  alicui  causae  piae  assignaverit. 

Approbatur  sequens  decretum  de  recitatione  Breviarii  : 

"  Sacerdotibus  nostris  in  mentem  revocamus  gravissimam 
illam  obligationem  divini  officii  quotidie  recitandi.  Cui  obli- 
gationi,  ut  cligne,  attente  ac  devote  satisfaciant,  vehementer 
eos  in  Domino  hortamur,  ut  nunquam  sine  justa  causa  reci- 
tationem  officii  ad  tempus  serotinum  vel  ad  ipsas  horas 
nocturnas  differant,  sed  singulas  partes  officii  tempore  ab 
Ecclesia  assignato  persolvant,  memores  moniti  Sti  Benedicti: 
"Operi  Dei  nihil  praeponatur." 

Deinde,  quoad  vestitum  sacerdotalem,  Patres  sequentia 
approbant :  "Insuper  monemus,  ut  quae  de  vestitu  sacerdo- 
tali  a  laudatis  Consiliis  statuta  sunt,  ab  omnibus  stricte  ser- 
ventur  ;  imprimis  vero  stricte  praecipimus,  ut  omnes  clerici, 
tam  saeculares  quam   regulares,  quando,  seposito  habitu  sui 

ordinis  proprio,   foras   prodeunt,    Collare    Romanum  semper 
gerant,  quum   in  his  regionibus  aliucr  distinctivum  yestimen- 

tum  clericale  usu  receptum  non  sit." 

Denique  etiam  decretum  de  taxa  pro  sustentatione  Sa- 
cerdotum  indigorum  imponenda  Patribus  plaeet :  Ut  autem 
subsidia  ad  sustentandos  hujus  modi  Sacerdotes  obtineamus, 
decernimus,  ab  aequitatis  et  justitiae  tramite  alienum  non 
esse,  quocl  Episcopus  omnibus  ac  singulis  Dioeceseos  Sacer- 
dotibus  annuam  taxam,  quae  ipsi  justa  et  aequa  videbitur, 
imponat.  Aerario  sic  instituto  tres  vel  quinque  presbyteros 
ab  ipso  ex  iis  quorum  nomina  a  Sacerdotibus  proposita  fuer- 
int  eligendos  proponat,  qui  juxta  normas  clare  definitas  et  ab 
Episcopo  approbatas,  hoc  aerarium  administrabunt  et  sub- 
sidia  distribuent.  Siquis  vero  Episcopus  alio  modo  subsidia 
obtinere  velit,  id  ipsi  liberum  erit. 

Tum  Patres  redeunt  ad  quaestionem  de  residentia  Sacer- 
dotum.  Praeses  igitur  in  medium  profert  Decr.  S.  R.  C.  de 
die  8va  Feb.,  1847,  °luo  audito  Patres  Secretario  mandant,  ut 
Decretum  submittat  quo  Sacerdotibus  strictissime  vetetur, 
ne  Dominicis  vel  Festis  de  praecepto  ab  Ecclesiis  absint, 
nisi  urgentissimis  de  causis,  etiamsi  assistentes  vel  vicarios 
idoneos  in  locis  suis  reliquerint.  Sequens  vero  decretum, 
brevi  post  a  Secretario  propositum  placet :  "  Diebus  vero 
Domininicis  vel  Festis  de  praecepto  Sacerdotibus  nunquam, 
nisi  urgentissimis  de  causis  Episcopo  fideliter  expositis  et  ab 
ipso  in  scripto  approbatis,  ab  Ecelesiis  suis  abesse  licet, 
etiamsi  vicarios  vel  assistentes  idoneos  in  locis  suis  reliqu- 
erint.  Curentvero  Sacerdotes,  pro  singulis  casibus  absentiae, 
animadvertere  fideles,  quem  ex  vicinioribus  Sacerdotibus  in 
casu  necessitatis  adire  debeant." 

Cap.  VI.  ita  emendatum,  omnibus  placet. 

In  Cap.  VIII.  "De  Scholis  Parochialibus"  omnia  placent 
sicut  in  Schemate  leguntur. 

Ad.  num.  IV  autem,  ubi  agitur  de  commissione  ad  mag- 
istros  et  magistras  examinandas  instituenda,  Secretario  man- 
datur,  ut  de  hac  re  Decretum  praeparet. 

Tota  fere  hujus  rei  discussio  versatur  de  magistris  religiosis, 
et  quidem  de  sororibus,  quum  fere  omnes  hujus  Provinciae 
Scholae  ipsis  commissae  sunt.  De  communi  Patrum  consensu 
examen  earum  si  non  absolute  necessarium,  saltem  perutile 
est  ad  majorem  Scholarum  nostrarum  perfectionem.  Sed 
etiam  in  hoc  omnes  conveniunt,  aut  omnes  omnino,  aut  nullas 

esse  examinandas.  Patres  nullo  quidem  modo  intendunt 
derogare  privilegio,  ^uo  Congregationes,  quae  suos  habent 
Superiores  vel  suas  moderatrices  generales,  juxta  Constitu- 
tiones  a  S.  S.  approbatas,  ab  hoc  examine  exemptae  sunt, 
bene  intelligentes,  juxta  strictam  legis  interpretationem,  hoc 
examen  ad  solas  Congregationes  dioecesanas  restringi.  Atta- 
men,  quum  ex  una  parte  non  modo  ex  natura  rei  sed  etiam 
ex  verbis  Sacrae  Congregationis  (v.  Conc.  Pl.  Balt.  III. 
num.  203  p.  100.)  Episcopi  jus  habeant,  in  committendis 
Scholis  Parochialibus  certas  pactiones  cum  congregationibus 
religiosis  inire,  ex  altera  vero  parte  omnino  certi  sint,  con- 
gregations  exemptas,  pro  bono  communi  et  sine  ullo  damno 
pro  se  ipsis  huic  examini  se  esse  submissuras,  post  maturam 
deliberationem  firmo  proposito  statuunt,  se  in  nulla  Dioecesi 
Provinciae  Scholas  esse  commissuras  alicui  congregationi, 
quae  pactionem  de  examine  cum  Episcopo  et  ipsum  examen 
juxta  normam  in  Conc.  Pl.  Balt.  III  no.  203  descriptam 
subire  recusaverit. 

Notarius  legit  relationem  Theologorum  de  Cap.  VII. 
In  no.  II  hujus  capitis  Theologi  proponunt,  ut  pro  clausula 
"  primo  ut  quoad  victum  et  salarium  illis  non  nimis  parce 
provideatur,"  haec  inseratur :  "  Ut  professores  Seminarii 
clericalis  quoad  victum  et  salarium  totamque  temporalem 
sustentationem  nihil  habeant,  cur  invideant  coaetaneis  suis  in 
pastorali  munere  laborantibus."     Placet  Patribus. 

Num.  IV,  suggerente  Tiberiadis,  his  verbis  concipitur : 
"  Illi  autem  ex  Sacerdotibus,  qui  in  Seminariis  gratis  sustine- 
bantur,  memores  beneficii  accepti  gratos  sese  praebere  de- 
bent,  refundendo  intra  tempus  ab  Epo  definiendum,  dimidiam 
saltem  partem  expensarum  pro  ipsis  factarum. 

Cap.  VII.,  sic  emendatum,  Patribus  placet. 

In  Cap.  IX  pro  "quibus  absint  fideles"  legatur  "omni- 
um  omnino  missarum  horis  pro  fidelium  assistentia  statutis 
dicendarum." 

In  Cap.  X  ad  num.  III  Patribus,  de  Theologorum 
suggestione,  addere  placet :  "  Sacerdotum  est,  aditum  ad 
Sacrum  Tribunal  fidelibus  omnino  facilem  reddere.  Itaque 
inprimis  eos,  quibus  magna  fidelium  multitudo  commissa  est, 
hortamur,  ut  quotidie  dimidia  hora  ante  Missam  Parochi- 
alem  in  Confessionali  fidelibus  praesto  sint." 

Ad  num.  IV  ex  relatione  Theologorum  in  fine  sequen- 
tia  addere  Patribus  placet :     "  Sciant  vero  Rectores,  ipsorum 


esse  instruere  pueros  ad  Confessionem  aequiter  ac  acl  Com- 
munionem,  neque  sub  ullo  praetextu  hoc  officium  omnimodo 
relinquant  magistris." 

In  no.  VI.  par.  1,  omittatur  vox  :   "speciali," 

In  par.  2,  suggerente  Tiberiadis,  omittitur :     "Saltem." 

In  par.  4,  post  "circumspecte  causas"  addatur  "can- 
onicas." 

Ad  finem  par.  6,  proponente  Sti  Pauli,  addatur  Decretum 
de  obligatione  sequendi  Rituale  Romanum,  praesertim  in 
administratione  Saeramentorum. 

In  no.  VII.  pro  verbis  :  "ne  occasione  ministerii  praes- 
titi "  legatur :  "ne  pro  ministerio  Sacro."  Loco  "providet" 
lege  :   "praevidet." 

Deinde  acceptatur  Cap.  X.  sic  emendatum. 

His  peractis,  Epus  Sti  Paulj  petit,  ut  abusus  quidam 
cum  funeribus  connexi  e  medio  tollantur,  inprimis  vero  trib- 
uta  florum,  in  quibus  profecto  nihil  sit,  quod  spiritum  vere 
Catholicum  sapiat.  Secretarius  formet  decretum.  Idem 
Epus  proponit  Decretum,  quo  immoderatus  quorundam  zelus 
in  commendandis  et  conducendis  Missionibus  pro  populo 
coerceatur. 

Dictis  precibus  omnes  recedunt. 


QUINTA  CONGREGATIO  PRIVATA. 

Eodem  die,  hora  3^  P.  M.  habita  est  V  Congr.  Privata. 
Omnes  adsunt.  Notarius  legit  relationem  tertiae  Deputa- 
tionis  Theologorum  de  Cap.  XI.,  atque  inprimis  de  solemni- 
tate  "  Corpus  Christi."  Petunt  Theologi  ut  declaretur,  pro- 
cessionem  solemnem  in  ipso  festi  die  fieri  posse.  Praeses 
autem  paragr.  2  et  3,  Responsi  VI.  Sacrae  Congr.  (v.  Conc. 
Pl.  Balt.  III.  p.  CVI.)  eo  sensu  explicat,  ut  processioni  in 
ipso  die  festi  instituendae  nihil  obstet.  Ad  num.  III  Epus 
Sti  Pauli,  ceteris  annuentibus,  petit,  ut  clausula  de  Rubricis 
Processionalis  Romani  et  Caeremonialis  Baltimorensis  in 
processione  festi  "Corpus  Chsisti"  stricte  servandis  addatur. 

In  no.  IV  post  "festum  Patronale"  placet  addere  :  "vel 
Titulare." 

Cap.  XI.  sic  emendatum,  acceptatur. 

Ad  Cap.  XII  in  no.  I  loco  "Monasteriis"  legendum  erit : 
"aliisque   causis  piis."     In   fine   ejusdem   num.,  ex  relatione 

Theologorum  Patribus  addere  placet :  'Ttaque  Rectores 
singulis  annis  tempore  a  Conc.  Pl.  Balt.  III  n.  272,  statuto, 
nisi  Epus  aliud  statuerit,  plenam  et  distinctam  exhibebunt 
rationem  de  omnibus  Missionis  suae  proprietatibus,  reditibus, 
debitis,  expensis,  sicut  fusius  praescribitur  in  eodem  decr. 
272  Conc.  Pl.  III. 

In  no.  III  movente  Sti  Pauli,  juvante  Haliensi,  omni- 
bus  placet  omittere  ea  quae  sequuntur  :  "Nullus  vero  Sac- 
erdos  in  re  pecuniaria  et  praesertim  in  aere  alieno  quocum- 
que  contrahendo  nomine  Epi  vel  tamquam  ipsius,  ut  dicunt 
Agens  (Agent)  agere  censeri  potest,  nisi  speciali  mandato, 
scripto  dato,  ab  Epo  ad  agendum  deputatus  sit.  Nullus  Sac- 
erdos  sine  speciali  Epi  permissione,  scripto  data,  pecuniam 
suam  in  Ecclesiae  vel  Missionis  suae  usum  mutuum  dare  po- 
test ;  si  quis  vero  sine  tali  permissione  mutuum  dederit,  don- 
asse  censetur." 

Quoad  salarium  Sacerdotum  Epus  Sti  Pauii  exponit,  tutius 
esse,  ad  lites  praecavendas,  non  statuere  salarium  fixum,  quod 
Sacerdotibus  solvi  debeat,  sed  potius  summam,  quam  perci- 
pere  possint,  si  reditus  Ecclesiae  permittant,  et  quam  exce- 
dere  non  debeant.  Mandatur  Secretario,  ut  Decretum  de 
salario  conficiat  juxta  mentem  Conc.  Pl.  III  n.  273. 

Deinde  leguntur  Literae  Pastorales. 

More  solito  omnes  recedunt. 


SEXTA  CONGREGATIO   PRIVATA. 

Hora  9na  A.  M.  omnes  adsunt,  Leguntur  acta  Congrega- 
tionum  superioris  diei,  et  decreta  de  Rituali  Romano,  de 
Funeribus,  de  Processione  in  festo  "Corpus  Christi,"  quae 
omnia  Patribus  placent,  Decretum  vero  de  Salario  a  Secre- 
tario  proposituirrnon  placet,  aliud  conficere  jubetur. 

Totum  Cap.  XIII.  44De  Societatibus  Secretis,"  ut  in 
Schernate  prostat,  Patribus  placet. 

In  Cap.  XIV.  pars  lma,  ut  nimis  stricta  omittitur,  et  2nda 
modificatur.  Ad  par.  4  (resp.  3)  additur  decretum  de  com- 
missione  pro  catalogo  Sacrae  Musicae  conficiendo  instituen- 
da.  In  ultimo  Cap.,  ad  sustentationem  Cancellariae,  statuitur 
taxa  $2.00,  pro  singulis  dispensationibus,  nisi  oratores  sint 
omnino  pauperes. 

Dictis  precibus  omnes  recedunt. 

SEPTIMA  CONGREGATIO  PRIVATA 

habita  est  eodem  die,  hora  III  P.  M.  Legit  Secretarius 
decreta  de  Salario,  de  Cantu  Sacro,  de  Taxa  pro  Cancellaria, 
quae  omnia  acceptantur. 

Epus  Sti  Pauli  submittit  decreta  de  Missionibus,  de  Die 
Dominica,  de  Catechismo,  de  Coemeteriis,  de  Assistentibus, 
de  Meritis  Sororum,  quae  omnia  quoad  substantiam  placent, 
quoad  forman  ad  Praesidem  referuntur,  qui  ea  Secretario 
exaranda  tradit. 

Deinde  omnia  ac  singula  capita  Schematis  cum  emenda- 
tionibus  unanimi  voto  acceptantur. 


Quaestiones  extra  Schema  propositae  erant  sequentes: 
i.     Quoto  aetatis  anno  pueri  admitti  possint  et  debeant  ad 
primam  S.  Communionem  ? 

2.  Utrum  melius  sit.  Collectas  infra  Missam  ad  Offer- 
torium  factas  partem  esse  salarii  Rectorum,  an  ad  aequalita- 
tem  habendam  eas  potius  Ecclesiae  Administrationi  commit- 
tere  et  Salarium  fixum  pro  Rectoribus  statuere  ? 

3.  An  expediat  Collectiones  diebus  Nativitatis  Domini  et 
Paschae  haberi  in  munus  Rectorum  ? 

4.  An  expediat  statuere  de  Salario  Rectorum,  ut  in  civi- 
tatibus  non  sit  supra  mille  nummos  scutatos  et  ruri  non  supra 
octingentos  ? 

De  quaest.  1  ma  nihil  statuitur.  Quoad  2ndam  decernitur, 
omnes  omnino  collectas  inter  reditus  Eccliae  esse  annumer- 
andas.     De  3tia  et  4te  jam  provisum  in  decretis. 

Quoad  "  Visitationes  Dioecesis,"  de  quibus  jam  in  I 
Congr.  tractabatur,  Epus  Tiberiadis  Patres  refert  ad  Conc. 
Trid  (Sessio  XXIV.  De  Ref.  Cap.  III.)  et  ad  Caeremoniale 
Balt.,  a.  1883  editum,  proponitque,  ut  in  Cap.  III.  no.  II. 
Schematis,  pro  voce:  "sedulo"  legatur;  "  prout  locus,  tem- 
pus  et  occasio  feret." 

Ex  Deputatione  pro  causis  novis  propositum  est  dubium 
quoad  num.  292  Conc.  Pl.  Balt.  III.  scil:  utrum  penes  sacer- 
dotes  sit  determinare  in  quo  casu   "gravis  culpa  apparet,"  an 

haec  res  ad  Epum  referenda  sit.  Patres  decreverunt,  soli 
Epo  solutionem  dubii,  de  quo  quaeritur  competere.  Episco- 
pis  in  Sessionem  strictissime  privatam  euntibus,  ceteri  omnes 
recedunt. 


CONGREGATIONES  PUBLICAE. 

habitae  sunt  duae,  prima  fer.  III.,  altera  fer  V.  hora  III  P. 
M.  Discussiones  versabantur  inprimis  circa  Scholas  Paro- 
chiales,  Relationem  inter  Clerum  Regularem  et  Saecularem, 
administrationem  Sacramentorum,  honestam  sustentationem 
cleri. 


SECUNA  ET  ULTIMA 
SESSIO  SOLEMNIS. 

habita  est  Dom.  V  p.  Pascha,  hora  X  A.  M.  Missam  Sol- 
emnen  celebravit  Rmus  Episcopus  Marianopolitanus;  Con- 
cionem  habuit  Rdus  T.  S.  Fitzgerald,  S.  J.  Rector  Collegii 
Marquette,  Milwaukiae.  Deinde  Sessio  perducta  est  ad 
finem  secundum  omnes  ac  singulas  Rubricas  in  Pontificali 
Romano  praescriptas.  Ante  Acclamationes  Rmus  Episcopus 
Sti  Fauli,  magno  cum  cordis  affectu  allocutus  est  Rmum  ac 
Illmum  D.  Praesidem,  nomine  omnium  Synodalium  ipsi  grat- 
ias  agens  pro  doctrina  et  prudentia,  zelo  ac  charitate,  quibus 
Concilio  praesederit.  Laudavit  quoque  zelum  ac  spiritum 
vere  fraternum,  quo  Synodales  officiis  suis  perfuncti  sint,  e.t 
uberrimos  tanti  operis  fructus  praedixit.  Praeses  vero,  piis 
opportunisque  verbis  gratias  et  laudes  reddidit  Deo  O.  M. 
pro  felicissimo  hujus  Concilii  eventu,  omnesque  hortatus  est, 
ut  pro  suis  quisque  viribus  ad  executionem  decretorum  Con- 
cilii  adlaborarent.  Se  ipsum  certo  nihil  magis  in  votis 
habere,  quam  ut  saluberrima  Conc.  Pl.  Balt.  III  decreta, 
celeri  et  efhcaci  executioni  in  hac  Provincia  mandentur. 

ACCLAMATIONES. 


Archi-Diaconus 


Chorus 


A. 


C: 


A. 


C. 


A. 


C: 


A. 


C 


A. 


Regi  saeculorum  immortali  et  invisibili  soli 
Deo,  Patri  et  Filio  Spiritui  Sancto  : 
sempiterna  laus  et  gloria. 

Benedicta  sit  Sancta  et  Individua  Trinitas, 
nunc  et  semper  et  per  infinita  saecula 
saeculorum. 

Beatissimae  Mariae  Semper  Virgini, 
Deiparae  immaculate  Conceptae,  Coe- 
lorum  Reginae  et  Mundi  Dominae, 
gloriosissimae  Patronae  Nostrae  :  honor 
et  veneratio. 
Tu  gloria  Jerusalem,  tu  laetitia  Israel,  tu 
honorificentia  populi  nostri! 

Beatissimo  Patri  Domino  Nostro  Leoni, 
legitimo  Christi  in  terris  Vicario,  in- 
fallibili  veritatis  et  virtutis  doctori,  in- 
trepido  et  prudentissimo  naviculae  Petri 
gubernatori  :  admiratio  et  amor,  obedi- 
entia  et  fidelitas,  vita  sempiterna. 

Dominus  conservet  Eum,  et  vivificet  Eum, 
et  beatum  faciat  Eum  in  terra  et  non 
tradat  Eum  in  animam  inimicorum 
Ejus. 

Rmo  Domino  Archiepiscopo  hujus  Con- 
cilii  Provincialis  Milwaukiensis  Primi 
Praesidi,  honor,  salus,  gratia  et  diuturna 
prosperitas. 

Mitte  Ei  Domine  auxilium  de  Sancto,  ut 
ad  multos  annos  cum  doctrina  et  pietate, 
sapientia  et  dignitate  huic  Provinciae 
praesit. 

Rmis  Dominis  Episcopis,  qui  hoc  Concil- 
ium  doctrina  sua  illustrarunt :  magnae 
gratiae,  perpetua  felicitas. 

Benedic  Eis  Domine,  et  salvos  redde 
Ecclesiis  suis  ad.multos  annos. 

Episcopis  et  Sacerdotibus  hujus  Provin- 
cia,  in  Christi  servitio  et  pace  Domini 
fideliter  defunctis. 

C. :     Requiem  aeternam   dona  eis    Domine  et 

copiosam    in    patria    Coelesti    laborum 

mercedem. 
A.:     Superioribus    Ordinum    Religiosorum    et 

Theologis,    qui    huic    Concilio  doctrina 

prudentia  sua  astiterunt :  vita,  felicitas, 

magnis  cum  gratiis. 
C. :     Pater  luminum  et  dator  omnium  bonorum 

retribuat  eis. 
A. :     Clero   et   Fidelibus   Nostrae    Provinciae  : 

gratia    et    benedictio    in     Christo    Jesu 

Domino  Nostro. 
C. :     Luceant  opera  eorum  bona  coram  homini- 

bus,   ut  sint  Ecclesiae  decus,   gaudium 

nostrum    et    a    Patre    coelesti    omnibus 

benedictionibus  repleantur. 
A. :     Gubernio  Nostro  Civili  et  omnibus  horum 

statuum  Nostrorum    Concivibus  :  salus, 

pax,  prosperitas. 
C. :     Veritas,  justitia,  charitas  omnium  repleant 

mentes  et  dirigant  actiones. 
A.:      Hoc    Concilio     Provinciali     Milwaukiensi 

Primo   finito,    gratias   agentes    Domino 

Deo  Nostro,  discedamus  in  fidei  unitate 

et   pacis   charitate,    in  iisque  persevere- 

mus  semper. 
C. :     Fiat!     Fiat!     Amen!     Amen! 


Begreta  eoNeiLii. 


PROOEMIUM. 


Patres  Concilii  Plen.  Baltimorensis  III,  cuius  Decreta 
nuper  promulgata  sunt,  declararunt  titulo  ultimo,  cuncta  et 
singula,  quae  in  hoc  Concilio  decreta  et  constituta  sunt,  vim 
suam  habere  plenariosque  et  integros*  effectus  sortiri  per  uni- 
versas  huius  regionis  ecclesias,  statim  ac  per  Revmum  Dele- 
gatum  Apostolicum  promulgata  fuerint,  quin  opus  sit  ea 
denuo  in  Synodis  Provincialibus  aut  Dioecesanis  promulgare. 
Nihilominus,  addunt  iidem  Patres,  tam  ad  cautelam  quam  ad 
solemnitatem  ecclesiasticam  legem  sequentes,  volumus,  ut 
quam  primum  post  promulgationem  a  Revmo  Delegato 
Apostolico  factam  in  Synodis  Provincialibus  et  Dioecesanis 
iterum  promulgentur,  quo  facilius  omnibus  innotescant  media- 
que  idonea  provideantur,  quibus  Concilii  Decreta  melius  et 
efficacius  executioni  mandentur.  Huic  monito  obsequentes 
et  maxime  desiderantes,  ut  Decreta  laudati  Concilii  Plenarii 
absque  ulla  cunctatione  vigorem  suum  plerium  obtineant, 
omnes  Revmi  Praesules  huius  Provinciae  Milwaukiensis  in 
hoc  convenerunt,  ut  a  Rev'mo  Archiepiscopo  Concilium  Pro- 
vinciale  convocaretur  et  a  quarta  die  Dominica  post  Pascha 
usque  ad  quintam  in  Ecclesia  Cathedrali  Milwaukiensi  more 
debito  celebraretur  ad  duplicem  finem  supra  expositum  felici- 
ter  assequendum. 


CAPUT  I. 

De  Promulgatione  Decretorum  Concilii  Plenarii 
Baltimorensis  III. 

I.     Nos  igitur  Archiepiscopus  et  Episcopi  huius  Provinciae 
Milwaukiensis  legitime  in  hoc  Concilio  Provinciali  coadunati 

cum  omni  auctoritate  et  potestate,  qua  pollemus  in  Domino, 
declaramus,  mandamus  et  sancimus,  ut  universa  et  singula 
Decreta  Concilii  Plenarii  Baltimorensis  III  vim  leeum  eccle- 
siasticarum  in  omnibus  Dioecesibus  et  Vicariatibus  Apostoli- 
cis  huius  Provinciae  obtineant  et  habeant  semperque  integ- 
rum  vigorem  habitura  sint,  nisi  forte  in  posterum  aliqua 
eorum  legitima  auctoritate  immutentur  vel  abrogentur.  Qua- 
propter  omnes  et  singuli  Clerici  et  Laici,  quatenus  ad  eos 
spectant,  iuxta  eorum  tenorem,  ad  ea  observanda  in  consci- 
entia  obligantur. 

II.  Insuper  declaramus  et  decernimus,  ea  quae  in  prae- 
vio  Concilio  Plenario  Baltimorensi  II  constituta  et  decreta 
fuerunt,  adhuc  in  suo  vigore  permanere,  et  omnes  cuiusvis 
Ordinis  Clericos  et  Laicos  iisdem  debitam  reverentiam  et 
obedientiam  exhibere  teneri,  iis  tantummodo  exceptis,  quae 
forte  per  hoc  Concilium  Plenarium  III  sive  abrogata  sive 
immutata  fuerint. 

III.  Ut  autem  haec  Decreta  praecipue  Clericis  cuiuscun- 
que  Ordinis  plene  et  omnino  innotescant,  exoptamus  et  om- 
nes  hortamur,  ut  sibi  codices  utriusque  Concilii  Plenarii,  et 
secundi  et  tertii,  comparent  et  diligenter  pervolvant. 

IV.  Insuper  idem,  quod  iam  Patres  Concilii  Plenarii  II 
annuente  S.  Sede  constituerunt,  hac  occasione  data,  de  De- 
cretis  utriusque  Concilii  Plenarii  constituimus  et  praecipimus, 
scilicet  ut  haec  Decreta  quasi  norma  sint,  quam  in  scholis 
Theologiae  et  Iuris  Canonici  Professores  sequi  et  explicare 
quamque  eorum  discipuli  accurate  addiscere  teneantur. 

V.  Praeter  hanc  solemnem  promulgationem  et  intima- 
tionem  Decretorum  dicti  Concilii,  munus  duximus  esse  nos- 
trum,  in  hoc  Coetu  singula  ista  Decreta  mutuo  consilio  per- 
stringere  eaque  animadvertere,  quae  pro  conditione  hujus 
Provinciae  peculiari  attentione  digna  videntur,  nec  non  dili- 
genter  inter  nos  consilia  conferre  et  inquirere,  quae  magis 
idonea  et  opportuna  sint  media  ad  efficaciorem  eorum  execu- 
tionem. 


CAPUT  II. 

De  Fide  Catholtca. 

I.     Cum  Fides  sit   initium  fundamentum   et   radix   salutis 
nostrae,  hac  data  occasione,  solemni  professione  et  gratissimo 

in  Deum  animo  declaramus  et  confitemur,  omnia  quae  ab 
Ecclesia  Catholica  sive  solemni  iudicio  sive  ordinario  et  uni- 
versali  magisterio  uti  divinitus  revelata  et  credenda  propon- 
untur,  nde  firma  nos  tenere  et  credere,  securo  animo  in 
Domino  conndentes,  gratia  divina  auxiliante,  nos  in  hac  fide 
inconcussa  mente  esse  usque  ad  extremum  vitae  spiritum. 

II.  Signanter  autem  declaramus  et  confitemur  nos  firmis- 
sime  credere  et  tenere  omnia,  quae  a  Sacrosancto  Oecume- 
nico  Concilio  Vaticano  definita  et  declarata  sunt  ac  praecipue 
ea,  quae  idem  Concilium  docuit  de  primatu  et  infallibili  magis- 
terio  Romani  Pontificis,  anathematizantes  eos,  qui  huic  doc- 
trinae  definitae  contradicere  aut  ullo  modo  repugnare  prae- 
sumpserint. 

III.  Reprobamus  omnes  errores  sive  a  Conciliis  general- 
ibus  praesertim  Vaticano  sive  a  R.  Pontificibus  damnatos, 
eaque  omnia  etiam  detestamur  quae  in  Litteris  encyclicis  Le- 
onis  Papae  XIII,  feliciter  regnantis,  damnantur  ac  repro- 
bantur. 


CAPUT  III. 

De  Personis  Ecclesiasticis. 

I.  Iubet  Apostolus  Episcopos  "attendere  sibi  et  universo 
gregi,  in  quo  eos  Spiritus  sanctus  posuit  regere  Ecclesiam 
Dei  quam  acquisivit  sanguine  suo."  (Act.  20,  28.)  Hinc 
Episcopi  et  Clericis  et  Laicis  omnibus  sibi  subditis  jure  divino 
praesunt  cum  debita  subordinatione  ad  supremum  illum  an- 
tistitem,  qui  Petri  primatus  et  infallibilis  magisterii  in  univer- 
sam  Ecclesiam  haeres  est.  Nemini  igitur  licet  praeter  Epis- 
copi  voluntatem  ea  aggredi,  quae  ullo  modo  spectant  ad 
curam  et  regimen  animarum.  Magna  est  enim  Episcopi  dig- 
nitas,  cui  grex  suus  seu  particularis  Ecclesia  consociari  et 
adhaerere  debet,  quapropter  omnes  revereantur,  ait  S.  Ignatius 
M.,  Episcopum  ut  Iesum  Christum  cuius  locum  tenet.  Epis- 
copus  autem  curet,  ut  haec  dignitas  sibi  collata  non  solum 
tuta  et  integra  servetur,  sed  incrementa  in  dies  accipiat,  hu- 
militatem,  caritatem  et  zelum  animarum  exercendo,  atque 
universis  suis  officiis  accurate  perfungendo. 

II.  Ad  haec  inter  alia  annumerandae  sunt  triennales  visit- 
ationes  totius   Dioecesis,   in  quibus  peragendis  caeremoniae 


32 

praescriptae,  iuxta  Caeremoniale  eaque  omnia  quae  in  iure 
praescribuntur,  prout  locus  et  tempus  et  occasio  ferat  obser- 
ventur.  Nec  omittat  Episcopus  tempus  indicare,  quo  unusquis- 
que  fidelium,  qui  consilio  ipsius  in  quacunque  causa  indigeat 
liberum  ad  se  aditum  in  hac  pastorali  visitatione  habere  possit. 
Insuper  notandum  est,  accuratam  visitationis  relationem  in 
scriptis  in  archivio  dioecesano  asservandam  esse,  praecipue 
ut  quinto  quoque  anno  accuratiores  relationes  de  statu 
Dioeceseos  vel  Vicariatus  Apostolici  ad  S.  Sedem  transmitti 
queant. 

III.  In  auxilium  Episcopi  ad  regendum  Clerum  et  popu- 
lum  sibi  commissum  iuxta  Decreta  Concilii  Plenarii  III 
Baltimorensis  institui  debent  quamprimum  Consultores,  Ex- 
aminatores,  et  Decani  seu  Vicarii  Foranei. 

IV,-  Expedire  videtur,  ut  inter  hos  officiales  ceterosque 
sacerdotes  certi  honoris  gradus  determinentur ;  quapropter 
statuimus  :  1)  ut  primum  locum  teneant  Vicarii  Generales  ; 
2)  ut  secundo  loco  ponantur  Consultores  ;  3)  tertio  ut  illis 
proximi  habeantur  Rectores  Seminariorum  Clericalium  ;  4) 
quarto  Decani  ;  5)  quinto  Rectores  inamovibiles,  Examina- 
tores  et  Professores  Seminarii  Clericalis,  aequo  tamen  jure  ; 
6)  sexto  Rectores  simplices  ;  7)  septimo  Vicarii ;  in  singulis 
vero  gradibus  praecedentia  definiatur  secundum  aetatem 
ordinationis. 

V.  Inhaerentes  vestigiis  Patrum  Concilii  Provincialis  IV 
Cincinnatensis  et  inprimis  Concilii  Plen.  Balt.  III,  de  officio 
Decanorum  statuimus  ut  scquitur :  Decanorum  officium  erit 
singulas  missionum  ecclesias  et  scholas  parochiales  decanatus 
singulis  annis  visitare,  ecclesiarum  et  scholarum  conditionem 
et  temporalium  administrationem  investigare,  collationibus 
theologicis  praeesse,  moribus  et  vitae  sacerdotum  ac  eorum 
in  cura  animarum  zelo  invigilare,  infirmos  sacerdotes  visere, 
et  dcfunctorum  exequias  moderari,  sacrorum  vasorum  et  om- 
nium,  quae  ad  cultum  divinum  pertinent,  decentiam  exquirere. 
De  quibus  omnibus  Episcopo  in  scriptis  et  fideliter  semel  in 
anno  reddere  debent  rationem. 

VI.  Decani  insuper  Sacerdotum  minores  defectus,  absque 
tamen  figura  iudicii,  corrigere  eorumque  iurgia  leviora  in  suis 
districtibus  amice  componere  valent  et  debent. 

VII.  Quod  ad  instituendos  parochos  seu  rectores  inamovi- 
biles,  spectat,  sedulo  perpendantur  conditiones  requisitae, 
tum  ex  parte  missionis  in  rectoratum  erigendae,  tum  ex  parte 
rectoris  missionis  ad  munus  rectoris  inamovibilis  promovendi. 


VIII.  Ex  parte  missionis  inter  alia  etiam  requiritur,  ut 
instructa  sit  schola  parochiali  pro  utroque  sexu  (Conc.  Plen. 

IX.  De  concursu  pro  iis  instituendo,  qui  ad   Missionem 

inamovibilitatis  privilegio  gaudentem  aspirant,  Patribus  pla- 
cuit  illum  modum  sequi,  qui  in  fine  cap.  VI  tit.  II  Concilii 
Plenarii  III  innuitur,  ut  scilicet  examen  de  doctrina  separetur 
ab  examine  de  ceteris  canonicis  requisitis  ea  ratione,  ut  semel 
in  anno  vel  etiam  secundo  quoque  anno,  statuto  tempore, 
examen  generale  pro  Missionibus  in  futurum  vacaturis  iuxta 
formam  a  Concilio  Plen.  III  praescriptam  instituatur;  ceterae 
vero  dotes  attendendae  expendantur,  quando  ecclesia  quae- 
dam  vacans  conferenda  sit.  Elapso  vero  sexennio  aspirantes 
examini  denuo  se  sistere  debent. 

X.  De  collationibus  Cleri  ad  praxim  in  cura  animarum 
spectantibus  Episcopi  summam  habebunt  sollicitudinem  et 
curam,  ut  ea,  quae  a  Concilio  Plen.  III  tam  diserte  et  accu- 
rate  praecepta  sunt,  ubique  ad  amussim  observentur. 


CAPUT  IV. 

De.   EXAMINE    NeOPRESBYTERORUM. 

Concilii  Plenarii  II  monitis  obsequentes  et  valde  exop- 
tantes,  ut  in  sacerdotibus  rerum  divinarum  scientia  in  dies 
crescat,  haec  statuere  Nobis  visum  est : 

i)  Neopresbyteris  in  hac  Provincia  facultates  sacro  min- 
isterio  fungendi  ad  tempus  unum  annum  non  excedens  ab 
Episcopis  concedentur. 

2)  Iuniores  de  Clero  saeculari  semel  in  anno  per  quinquen- 
nium  a  sua  ad  presbyteratus  ordinem  promotione  super 
quibusdam  Theologiae  tractatibus  et  S.  Scripturae  libris  a 
Nobis  vel  ab  iis,  qui  Nostras  vices  hac  in  re  gerunt,  propo- 
nendis  coram  Examinatoribus  Synodalibus  doctrinae  suae 
specimina  exhibeant. 

3)  Quodsi  examinatorum  votis  non  saticfecerint  iterum 
iterumque  ad  nutum  Episcopi,  etiam  quinque  supra  dictis  an- 
nis  elapsis,  examini  subiiciendi  erunt  usque  dum  de  eorum 
scientia  satis  constiterit.  Iterim  vero  altiora  munia  ne  ap- 
petant. 

4)  In  decernendis  et  eligendis  iis,  quibus  competit  recto- 
ratibus   et  missionibus   praeesse,    aliis   quidem    dotibus   non 

praetermissis,    examinatorum   sufrragium    magni  momenti  in 
futurum  erit. 


CAPUT  V. 
De  Examine  Ordinandorum. 

I.  '4Episcopi,"  aiunt  Patres  Concilii  Tridentini,  44sacer- 
dotibus  et  aliis  viris  peritis  legis  divinae  ac  in  ecclesiasticis 
sanctionibus  exercitatis  sibi  adscitis,  ordinandorum  genus, 
personam,  aetatem,  institutionem,  mores,  doctrinam  et  fidem 
diligenter  investigent  et  examinent." 

II.  Memoratae  Synodi  menti,  saltem  in  quantum  fieri 
potest,  necnon  Concilii  Plen.  II  Balt.  decretis  obsequentes, 
quae  sequuntur,  regulas  hac  in  re  observandas  statuimus  : 

i)  Singuli  ad  Ordinum  sive  minorum  sive  maiorum  sus- 
ceptionem  accedentes  coram  Episcopo  vel  sacerdote  ab  ipso 
deputato  et  examinatoribus  synodalibus  vel  aliis  sacrae  scien- 
tiae  peritis  et  ad  hoc  munus  deputatis,  inter  quos  nonnulli 
annumerentur  qui  in  Seminario  munus  professorum  non  ex- 
ercent,  districto  examine  sese  idoneos  talique  honore  dignos 
ostendere  tenentur. 

2)  At  vero,  si,  qui  ad  Diaconatus  Ordinem  iam  promoti 
sunt,  proprio  Episcopo,  ut  decet,  se  stiterint  ad  presbyteratum 
ab  ipso  suscipiendum,  volumus,  ut  litteras  a  Rectore  Semi- 
narii,  in  quo  studiis  theologicis  operam  dederunt,  signatas 
fidem  facientes  praescriptum  studiorum  curriculum  eos  pere- 
gisse  cum  bono  successu,  exhibeant,  vel,  si  Ordinario  magis 
placuerit,  ut  eos  examini  subiiciat. 

3)  Peracto  examine  Examinatores  debent  Ordinarium  de 
omnibus  certiorem  facere,  suamque  sententiam  de  singulis 
Candidatis  in  scriptis  patefacere. 

III.  Clericos  regulares  ante  ordinum  sacrorum  suscep- 
tionem  Episcopus  examinare  poterit,  aut  ipse  per  se,  aut  per 
examinatores  a  se  deputatos,  semper  tamen  Superiore  vel 
magistris  conventus  inter  examinatores  annumeratis. 

IV.  Ex  litteris  nnperrimis  S.  Congreg.  de  P.  F.  notan- 
dum  est,  titulum  Missionis  extensum  esse  ad  totam  Provin- 
ciam,  unde  sacerdos  in  hunc  titulum  ordinatus  de  una  Dioe- 
cesi  in  alteram  transire  valeat,  Praesulibus,  ad  quos  pertinet, 
consentientibus  absque  dispensatione  de  iuramento.  Ii  autem 
qui  ante  hanc  extensionem  ordinati   sunt,   possunt    similiter 

absque  recursu  ad  Apostolicam  Sedem  in  aliam  Dioecesim 
intra  Provinciam  transire,  debent  autem  novum  habere  titu- 
lum  et  iterum  novo  Ordinario  iuramentum  praestare  pro  tota 
Provincia. 


CAPUT  VI. 

De  Vita  et  Honestate  Clericorum. 

I.  Monemus  et  in  Domino  obsecramus  omnes  Sacer- 
dotes,  ut  etiam  atque  etiam  ea  pcrlegant  attente  secumque 
revolvant,  quae  Concilia  Plenaria  Baltimorensia  II  et  III 
sapientissime  de  Vita  et  Honestate  Clericorum  statuerunt  et 
decreverunt.  Quae  scripsit  S.  Paulus  Apostolus  ad  discipu- 
lum  suum  Timotheum,  ad  omnes  sacerdotes  applicanda  sunt, 
scilicet :  "Exemplum  esto  fidelium  in  verbo,  in  conversa- 
tione,  in  charitate,  in  fide,  in  castitate ....  attende  lectioni, 
exhortationi,  et  doctrinae ....  Haec  meditare,  in  his  esto,  ut 
profectus  tuus  manifestus  sit  omnibus.  Attende  tibi  et  doc- 
trinae  ;  insta  in  illis.  Hoc  enim  faciens,  et  teipsum  salvum 
facies,  et  eos  qui  te  audiunt"  (I.  Tim.  4,  12 — 16).  Et  alio 
loco  omnes  monet,  ut  "nemini  dent  ullam  offensionem,  ut 
non  vituperetur  ministerium  eorum,  sed  in  omnibus  exhibeant 
se  sicut  ministros  Dei."     (2  Cor.  6,  3.) 

II.  Media  autem  ad  perfectionem  vitae  sacerdotalis  as- 
sequendam  praecipua  sunt  quotidiana  oratio  mentalis,  assidua 
oratio  vocalis,  lectiones  piae,  frequens  confessio  sacramentalis 
et  quotidiana  Missae  celebratio  cum  praevia  praeparatione  et 
subsequente  gratiarum  actione,  tenera  devotio  erga  SS. 
Sacramentum,  Sacratissimum  Cor  Iesu,  Beatam  Mariam  Vir- 
ginem,  aliosque  Sanctos,  sed  potissimum  spiritualia  exercitia 
sepositis  exterioribus  curis  per  aliquot  dies  habenda.  Qua- 
propter  urgemus  vehementer,  quae  Patres  Concilii  Plenarii 
III  de  his  statuerunt,  scilicet  ut  Episcopi  Clerum  suum  quo- 
tannis  vel  saltem  singulis  bienniis  in  sacrum  huiusmodi  seces- 
sum  congregent,  sed,  si  fieri  potest,  divisum  in  duas  partes, 
ne  Dioecesis  tota  omnino  vacet  per  totam  hebdomadem  omni 
ministerio  sacerdotum  in  casibus  urgentibus. 

III.  Sacerdotibus  nostris  in  mentem  revocamus  gravis- 
simam  illam  obligationem  divini  officii  quotidie  recitandi. 
Cui  obligationi,  ut  digne,  attente  ac  devote  satisfaciant,  vehe- 
menter  eos  in  Domino  hortamur,  ut  nunquam  sine  justa  causa 

recitationem  officii  ad  tempus  serotinum  vel  ad  ipsas  horas 
nocturnas  differant,  sed  singulas  partes  officii  tempore  ab  Ec- 
clesia  assignato  persolvant,  memores  moniti  Sti  Benedicti  : 
"Operi  Dei  nihil  praeponatur." 

IV.  Necessitas  vel  gravis  causa,  ut  docent  Patres  Tri- 
dentini,  non  excusat  ab  obligatione  residentiae,  nisi  sit  ab 
Episcopo  cognita  et  probata.  Licentiam  vero  huiusmodi  esse 
petendam  declaramus,  quoties  ultra  tres  dies  a  congregatione 
vel  missione  sua  sacerdos  curam  animarum  in  hac  Provincia 
gerens  abfuturus  est.  Dominicis  vero  vel  festis  de  praecepto 
Sacerdotibus  nunquam,  nisi  urgentissimis  de  causis  Episcopo 
fideliter  expositis  et  ab  ipso  in  scripto  approbatis,  ab  Ecclesiis 
suis  abesse  licet,  etiamsi  vicarios  vel  assistentes  idoneos  in 
locis  suis  reliquerint.  Curent  vero  sacerdotes,  pro  singulis 
casibus  absentiae,  animadvertere  fideles,  quem  ex  vicinioribus 
sacerdotibus  in  casu  necessitatis  adire  debeant. 

V.  Concilium  Plenarium  II  omnino  interdixit  Clericis 
cauponarum  aditum  et  usum,  nisi  in  itinere  necessitatis  causa. 
Concilium  Plen.  III  hoc  interdictum  renovavit.  Hanc  ergo 
prohibitionem  vehementer  urgentes  declaramus,  contra  agen- 
tes  sese  obnoxios  reddituros  poenae  suspensionis  iudicio 
Episcopi.  Item  mandamus,  ut  sacerdotes  a  publicis  equorum 
prorsus  abstineant  cursibus,  a  theatris  et  spectaculis,  quum 
ea  sine  praejudicio  honoris  et  decoris  Ecclesiastici  adire  non 
possint.  Insuper  monemus,  ut,  quae  de  vestitu  sacerdotali 
a  laudatis  Conciliis  statuta  sunt,  ab  omnibus  stricte  serventur; 
inprimis  vero  stricte  praecipimus,  ut  omnes  clerici,  tam  saecu- 
lares,  quum  regulares,  quando,  seposito  habitu  sui  ordinis 
proprio,  foras  prodeunt,  collare  Romanum  semper  gerant, 
quum  in  his  regionibus  aliud  distinctivum  vestimentum  cleri- 
cale  usu  receptum  non  sit. 

VI.  Sacerdotibus  infirmis  et  inhabilibus,  si  indigi,  at  digni 
sint,  optima  qua  fieri  potest  ratione  providendum  est.  Indig- 
norum  autem  et  eorum,  qui,  in  quantum  humano  modo  iudi- 
cari  potest,  incorrigibiles  sint  etiam  cura  habeatur,  sed  solum- 
modo  tam  diu,  quam  in  aliqua  domo  religiosa,  vel  asylo,  vel 
cum  alio  sacerdote,  qui  illis  invigilat,  permanserint. 

VII.  Ut  autem  subsidia  ad  sustendandos  huiusmodi  sacer- 
dotes  obtineamus,  decernimus,  ab  aequitatis  et  justitiae  tram- 
ite  alienum  non  esse,  quod  Episcopus  omnibus  et  singulis 
Dioeceseos  sacerdotes  annuam  taxam,  quae  ipsi  de  consilio 
Consultorum  justa  et  aequa  videbitur,  imponat.     Aerario  sic 

instituto  tres  vel  quinque  presbyteros  ab  ipso  ex  iis  quorum 
nomina  a  sacerdotibus  proposita  fuerint  eligendos  praeponat, 
qui  juxta  normas  clare  definitas  et  ab  Episcopo  approbatas, 
hoc  aerarium  administrabunt  et  subsidia  distribuent.  Siquis 
vero  Episcopus  alio  modo  haec  subsidia  obtinere  velit,  id 
ipsi  liberum  erit. 


CAPUT  VII. 

De  Honesta  Sustentatione  Sacerdotum. 

I.  Omnibus  Sacerdotibus  in  vinea  Domini  laborantibus 
honesta  competit  sustentatio;  dignus  est  enim  operarius  mer- 
cede  sua.  Vix  quidem  fieri  potest,  quin  aliqua  inaequalitas 
inter  sacerdotes,  ceteroquin  pares,  in  hac  sustentatione  inter- 
cedat;  ea  vero,  quae  non  raro  apparet,  ab  aequitate  nimis 
prorsus  aliena  esse  videtur.  Quam  ut  eo  reducamus,  ut,  at- 
tentis  ecclesiarum  circumstantiis  invidiosa  esse  desinat,  statu- 
imus: 

i)  Omnes  Rectores,  sive  amovibiles  sive  inamovibiles,  ab 
Episcopo  in  duas  classes  dividentur,  quarum  prior  honorarium 
annum  percipere  potest  non  excedens  summam  $1,000.00, 
posterior  non  excedens  summam  $800.00.  Si  vero  alicubi 
accidat,  ut  hoc  salarium  totum  percipi  non  possit,  Rectores 
agant  ad  mentem  decr.  273  Conc.  Pl.  Balt.  III. 

2)  Rectores  pro  se  ipsis  percipere  non  possunt  Collectas 
in  Ecclesiis  factas,  sed  inter  reditus  Ecclesiarum  eas  annum- 
erare  tenentur,  eo  tamen  pacto,  ut  omnes  expensae  pro  ser- 
vitio  divino  incurrendae  ab  ipsis  Ecclesiis,  non  a  Rectoribus 
solvantur. 

3)  Quod  speciatim  Collectas  in  Nativitate  D.  N.  J.  C.  et 
die  Paschatis  fieri  solitas  attinet,  decernimus,  eas  applicandas 
esse  ad  objectum  quoddam  Dioecesanum  aut  ad  causam 
piam  ab  Episcopo  designandam. 

4)  Si  Rectori  Ecclesiae  unus  vel  plures  Vicarii  addendi 
sint,  ipsi  inter  se  de  honorario,  ab  Episcopo  approbando, 
convenient. 

II.  Iam  tempus  venisse  videtur,  quo  ad  institutionem 
Vicariorum  vel  Assistentium,  ut  partem  integralem  regiminis 
Ecclesiastici  in  his  regionibus,  oculos  attendamus.  Multis 
enim  in  locis  numerus  fidelium,    uni   eidemque  Ecclesiae  ad- 

scriptus,  tantus  est,  ut  unus  Sacerdos  spirituali  curae  eorum 
par  esse  omnino  non  possit.  Volumus  igitur,  ut  Rectores 
Ecclesiarum,  ad  quas  circiter  400  familiae  pertinent,  adjutori- 
um  Vicarii  nedum  recusent,  imo  vero  a  Nobis  sibi  petant. 
Quo  fiet,  ut  non  solum  varia  munera  sacerdotalia  in  templis, 
scholis,  sodalitatibus  etc.  obeunda,  efficacius  pro  majori  fide- 
lium  salute  adimpleantur,  sed  etiam  clerici  juniores,  seniori- 
bus  ducibus,  sacris  ministeriis  rite  exercendis  facilius  ac  tutius 
assuescant. 


CAPUT  VIII. 

De  Seminariis  Minoribus  et  Maioribus. 

I.  Imploramus  divinum  auxilium,  ut  omnia,  quae  Patres 
Concilii  Plen.  III  de  Seminariis  constituerunt  et  S.  Sedis 
approbavit,  ubique  religiose  observentur;  haec  enim  decreta, 
si  fideli  executioni  mandentur,  securam  spem  praebent,  fore, 
ut  in  futurum,  quatenus  humana  fragilitas  permittit,  nonnisi 
dignos  et  bene  eruditos  obtineamus  Candidatos  ad  sacrum 
ministerium  adspirantes.  Quapropter  Nos  Praesules  huius 
Provinciae,  in  hoc  Concilio  coadunati,  decernimus  et  declara- 
mus,  Nos  ex  Nostra  parte  nihil  esse  omissuros,  quod  ad  ea 
fideliter  exequenda  inservire  possit,  atque  diligenter  invigila- 
turos  esse,  ut  ab  aliis,  ad  quos  pertinet,  accuratae  executioni 
mandentur.  Inter  alia  ad  hunc  finem  obtinendum  hoc  potis- 
simum  necessarium  esse  existimamus,  ne  quis,  casu  necessi- 
tatis  excepto,  qui  curriculum  studiorum  a  Concilio  Plen.  III 
praescriptum  non  absolverit,  in  hac  Provincia  ad  presbytera- 
tus  ordinem  in  futurum  promoveatur. 

II.  Praeterea  Episcopi,  qui  curam  habent  de  Seminariis, 
omnino  conari  debent,  ut  pios  et  idoneos  sibi  acquirant 
Moderatores  et  Professores.  Insuper,  quia  munus  docendi, 
ut  bene  geratur,  est  continui  et  ardui  laboris,  omnino  curan- 
dum  est,  primo  ut  professores  Seminarii  Clericalis  quoad  vic- 
tum  et  honorarium  totamque  temporalem  sustentationem 
nihil  habeant,  cur  invideant  coaetaneis  in  pastorali  munere 
laborantibus,  et  secundo,  ut  ipsi,  qui  revera  laborant  in  verbo 
et  doctrina,  iuxta  monitum  S.  Pauli  (I.  Tim.  5,  17.)  duplici 
honore  digni  habeantur. 

III.  Sicuti  Episcopis,  sic  etiam  omnibus  sacerdotibus, 
qui   zelo   domus    Domini   fervent,   cordi  esse  debet,  ut  Semi- 

naria  nostra  largiter  sustententur,  qua  de  causa,  data  occa- 
sione,  gregibus  suis  diserte  exponere  et  ostendere  conentur, 
maxime  omnium  fidelium  interesse,  ut  Seminaria  bene 
ordinata  habeamus,  unde  sperare  liceat,  sacerdotes  plenos 
spiritu  fervido  pro  gloria  Dei  et  animarum  salute  prodituros 
esse.  Inter  omnia  alia  studiorum  collegia  et  omnes  bene- 
ficentiae  cuiuscunque  generis  domos  Seminarium  Clericale 
semper  primum  locum  tenet  ac  proinde  optime  sustentari 
debet. 

IV.  1 111  autem  ex  sacerdotibus,  qui  in  Seminariis  ab  Epis- 
copis  gratis  sustinebantur,  memores  beneficii  accepti,  gratos 
sese  praebere  debent,  refundendo  intra  tempus  ab  Episcopo 
definiendum,  dimidiam  saltem  partem  expensarum  pro  ipsis 
factarum. 


CAPUT  IX. 
De  Scholis  Parochialibus. 

I.  Praeclare  sunt  et  saluberrima,  quae  Patres  Concilii 
Plenarii  III  de  Scholis  Catholicis,  praesertim  de  Parochialibus 
decreverunt,  quae  igitur  summo  cum  studio  ab  omnibus,  ad 
quos  pertinet,  observanda  et  executioni  fideli  mandanda  esse 
declaramus. 

II.  Nemo  jam  dubitare  potest,  quin  et  rectorum  mission- 
um  et  parentum  catholicorum  gravis  sit  obligatio  Scholas 
Parochiales  in  omnibus  locis,  in  quibus  fieri  potest,  erigendi 
et  liberaliter  sustentandi.  Huius  obligationis  duae  sunt  prae- 
cipuae  rationes  :  prima  quod  sine  Schola  Parochiali  plurimi 
pueri  puellaeque  doctrina  Catholicae  religionis  vix  ullo  alio 
modo  satis  institui  et  practico  eius  exercitio  imbui  possunt ; 
altera,  quod  solummodo  eiusmodi  scholis  detrimenta  illa  et 
pericula  a  iuventute  Catholica  averti  queunt,  quae  plerumque 
ex  ipsa  scholarum  publicarum  natura  necessario  pullulant, 
quaeque  eo  maiora,  quo  occultiora  sunt. 

III.  Sapientissime  ergo  laudatum  Concilium  statuit  et 
decrevit : 

i)  Prope  unamquamque  Ecclesiam,  ubi  nondum  existit, 
Scholam  Parochialem  intra  duos  annos  a  promulgatione  huius 
Concilii  erigendam  et  in  perpetuum  sustentandem  asse,  nisi 
Episcopus  ob  graviores  difficultates  dilationem  concedendam 
esse  iudicet. 

2)  Sacerdotem,  qui  intra  hoc  tempus  erectionem  vel  sus- 
tentationem  Scholae  gravi  sua  negligentia  impediat  vel  post 
repetitas  Episcopi  admonitiones  non  curet,  mereri  remotion- 
em  ab  illa  ecclesia. 

3)  Missionem  vel  paroeciam,  quae  sacerdotem  in  eri- 
genda  vel  sustentanda  Schola  adiuvare  ita  negligat,  ut  ob 
hanc  supinam  negligentiam  Schola  existere  non  possit,  esse 
ab  Episcopo  reprehendendam  et,  quibus  efficacioribus  et  pru- 
dentibus  modis  potest,  inducendam  ad  necessaria  subsidia 
conferenda. 

4)  Omnes  parentes  Catholicos  prolem  suam  ad  Scholas 
parochiales  mittere  teneri,  nisi  domi  vel  in  aliis  scholis  Catho- 
licis  christianae  filiorum  suorum  educationi  sufficienter  et  evi- 
denter  consulant,  aut  ob  causam  sufficientem  ab  Episcopo 
probatam  et  cum  opportunis  cautionibus  remediisque  eos  ad 
alias  scholas  mittere  ipsis  liceat.  Parentes  huiusmodi,  qui  ob 
causam  sufficientem  et  ab  Episcopo  approbatam  liberos  ad 
scholas  publicas  mittant,  a  Sacramentis  quasi  indignos  sive 
intentis  minis  sive  actu  ipso  repellere  nemo  audeat.  Quaenam 
autem  sit  schola  Catholica,  Ordinarii  iudicio  definiendum 
relinquitur. 

IV.  Ut  haec  causa  gravissima  ubique  feliciter  promovea- 
tur,  Concilium  Plen.  III  inter  alia  media  et  hoc  ordinavit,  ut 
in  qualibet  Dioecesi  duplex  gcnus  Commissionum  scholarum 
constituatur,  unum  ad  examinandos  magistros  et  magistras 
de  omnimoda  eorum  habilitate  pueros  quam  optime  docendi  ; 
alterum,  ut  pro  locorum  et  linguarum  diversitate  plures 
rt  Commissiones,"  ex  uno  vel  pluribus  sacerdotibus  composi- 
tae,  ad  scholas  in  civitatibus  et  districtibus  examinandas  con- 
stituantur,  quarum  munus  est,  semel  vel  etiam  bis  in  anno 
unamquamque  scholam  districtus  sui  visitare  et  accuratam 
relationem  ad  Episcopum  vel  ad  Sacerdotem  ab  ipso  deputa- 
tum  transmittere. 

V.  Quoad  examen  a  magistris  subeundum  serventur  om- 
nia  juxta  normam  in  Conc.  Pl.  Balt.  III  no.  203,  p.  108  et 
109,  descriptam. 

VI.  Si  vero  ex  una  parte,  ad  majorem  scholarum  perfec- 
tionem  et  efficaciam  promovendam,  hoc  onus  examinis  magis- 
tris  imponimus,  ex  altera  praetermittere  non  possumus,  quin 
eisdem  magistris  gratias  agamus  quam  maximas  pro  servitiis 
iam  praestitis  ac  certo  praestandis,  earumque  salutem,  tam 
temporalem  quam  spiritualem,  imprimis   sacerdotibus   nostris 

Ecclesiae  dicatae  de  scholis  nostris  meruerunt,  ac  vere  dignae 
sunt,  quae  in  laboriosa  sua  vocatione  praecipue  a  sacerdoti- 
bus  Dei  et  ministris  Ecclesiae  verbo  et  opere  adjuventur. 
Memores  sint  sacerdotes  Nostri,  Religiosas  eo  meliores  et  in 
officiis  adimplendis  fideliores  esse,  quo  religiosius  regulam 
suam,  sive  a  Sancta  Sede,  sive  ab  Episcopo  saltem  approba- 
tam,  sequuntur.  Itaque  observantiam  regulae  ipsis  facilem 
ac  tutam  reddant,  praecipue  quoad  clausuram,  ordinem  diur- 
num,  assistentiam  ad  servitia  divina  et  sacramentorum  sus- 
ceptionem. 

VII.  Inter  ea  quae  in  scholis  nostris  docenda  et  discenda 
sunt  primum  omnino  locum  obtineat  Catechismus.  Qui  tam 
clare,  solide  ac  complete  tradatur,  ut  omnes  liberi  Catholici 
sanam  ac  plenam  Religionis  cognitionem  in  scholis  sibi  ac- 
quirant,  et  quidem  pro  speciali  harum  regionum  conditione. 
Haec  vero  requirit,  ut  liberi  aliarum  linguarum  Catechismum 
non  modo  in  lingua  propria,  sed  etiam  in  lingua  Anglica  cal- 
leant.  Permagnus  est  enim  numerus  eorum,  qui  domo 
paterna  relicta,  non  nisi  in  lingua  Anglica,  verbum  Dei  au- 
dire,  confessionem  sacramentalem  facere  ceterisque  religionis 
suae  beneficiis  frui  possint.  Itaque  sacerdotes  enixe  in 
Domino  hortamur,  ut  pueros  provectioris  aetatis  Catechis- 
mum  etiam  in  lingua  Anglica  edoceant. 

VIII.  Quia  denique  Concilium  Plen.  III  monet,  ut  Epis- 
copi,  in  quantum  fieri  potest,  scholas  quae  dicuntur  normales 
instituant  in  domibus  opportunis,  in  quibus  iuniores  ab  ex- 
pertis  et  maxime  idoneis  magistris  disciplinis  et  scientiis  ne- 
cessariis  instruantur,  non  absonum  erit  attentioni  omnium 
sacerdotum  et  laicorum  commendare  Seminarium  sub  tutela 
Sacrae  Familiae  prope  Milwaukiam  ante  plures  annos  ad 
hunc  finem  fundatum,  quod  hucusque  bono  successu  gaudet. 


CAPUT  X. 

De  Munere  Praedicandi  et  Missionibus. 

I.  De  hoc  munere  Concilium  Plen.  III  inter  alia  statuit 
et  mandavit,  ut  diebus  dominicis  et  festis  solemnibus,  etiam 
aestivo  tempore,  omnes  qui  curam  habent  animarum,  per  se 
aut,  si  legitime  impediti  fuerint,  per  alios  idoneos  inter  cele- 
brationem  omnium  omnino  Missarum  horis  pro  fidelium  as- 

sistentia  statutis  celebrandarum,  sive  illae  missae  sint  cantatae 
sive  privatae,  vel  etiam  valde  mane  celebrentur,  Evangelium 
diei  occurrentis  lingua  vernacula  distincte  legant  atque,  si 
tempus  patiatur,  per  duodecimam  horae  partcm  populum  in 
lege  Domini  erudiant,  omni  consuetudine  aut  praetextu  in 
contrarium  non  obstante.  Quod  si  quis  obstinate  neglexerit, 
ab  Ordinario  severe  puniatur.  Sermo  autem  proprie  dictus 
habeatur  in  ultima  Missa.     (Decr.  216.) 

II.  Praeter  ordinarium  hoc  praedicandi  munus  magno- 
pere  commendamus  Missiones  pro  populo.  Volumus  autem, 
ut  salutaria  illa  monita  Patrum  Conc.  Pl.  Balt.  II  super  hac  re 
ab  omnibus  religiosissime  observentur.  Inprimis  igitur  tam 
Missionarios  quam  Rectores  hortamur  et  jubemus  omnia 
vitare,  quae  turpis  lucri  speciem  prae  se  ferant.  Itaque 
pecuniae  in  usum  missionis  colligendae  sine  strepitu  et  cla- 
more,  sed  modo  quieto  et  decoro  colligantur.  Devotionalia 
quae  hodierno  tempore  facile  ubique  haberi  possunt,  vel 
neutiquam,  vel  cum  magna  cautela  antequam  benedicantur 
hac  occasione  vendantur,  nec  pretio  aequo  majori.  Insuper 
caveant  Missionarii  et  Rectores,  ne  occasione  Missionum 
novas  devotiones,  sodalitates,  etc,  sine  expresso  consensu 
Nostro  introducant. 


CAPUT  XI. 

De  Sacramentis. 
i.    de  baptismo. 

I.  In  casu  necessitatis  quicumque,  etiam  laicus,  vir  seu 
femina,  adhibita  debita  materia  et  debita  forma  cum  inten- 
tione  faciendi  quod  facit  Ecclesia  baptismum  ministraverit, 
perfectus  baptismus  existimandus  erit ;  quapropter  summo- 
pere  Rectores  adlaborabunt,  ut  unusquisque  suorum  fidelium 
modum  baptizandi  et  substantialia  ad  ablutionem  hanc  sacra- 
mentalem  requisita  prompte  calleat. 

II.  Baptisterium  binis  per  annum  vicibus  diligenter  mun- 
detur  et  fons  antiquus  ab  ipso  Rectore  vel  alio  sacerdote  eva- 
cuetur,  ac  novus  in  Sabbato  Paschae  et  Pentecostes,  quid- 
quid  contraria  habet   illegitima  consuetudo,  in  singulis  eccle- 

siis  parochialibus  in  sufficienti  quantitate  atque  adhibita  omni 
pro  facultate  loci  possibili  solemnitate  benedicatur. 

2.       DE  POENITENTIAE  SACRAMENTO. 

III.  Omnibus  Sacerdotibus  in  cura  animarum  constitu- 
tis  in  memoriam  revocare  volumus,  ipsos  in  administrando 
hoc  Sacramento  quadruplex  officium,  sc.  patris,  doctoris, 
medici  et  iudicis,  debere  obire.  Caveant  igitur  Confessarii, 
ne  in  hoc  sacro  munere  perfunctorie  et  negligenter  agant. 
"  Audita  confessione,"  ait  Rituale  Romanum,  "  Confessarius, 
perpendens  peccatorum,  quae  ille  admisit,  magnitudinem  et 
multitudinem,  pro  eorum  gravitate  ac  poenitentis  conditione 
opportunas  correptiones  ac  monitiones,  prout  opus  viderit, 
paterna  charitate  adhibebit  et  ad  dolorem  et  contritionem 
efficacibus  verbis  adducere  conabitur,  atque  ad  vitam  emen- 
dandam  ac  melius  instituendam  inducet  remediaque  pecca- 
torum  tradet."  Insuper  saepe  Confessarius  ob  ruditatem 
poenitentis  curare  debet,  ut  confessio  plena  et  integra  fiat. 
"  Maxime  itaque  condemnanda  est  praxis  illorum  non  tam 
confessariorum  quam  mercenariorum,  qui  vix  peccatis  obiter 
auditis,  tamquam  nihil  nisi  latine  loqui  didicissent,  omni  manu 
absque  ulla  admonitione  Poenitentes  absolvere  festinant  ; 
imo,  et  eos  docere  tenemur,  qui  licet  venialia  tantum  habeant, 
vivere  tamen  debent  de  verbo  quod  procedit  de  ore  Dei,  et 
de  omni  quidem  verbo,  sive  procedit  publice  de  cathedra  sive 
privatim  in  sacro  tribunali."  (Inst.  Past.  Eyst.  p.  188.) 
Sacerdotum  est,  aditum  ad  sacrum  tribunal  fidelibus  omnino 
facilem  reddere.  Itaque  hortamur  imprimis  eos,  quibus 
magna  fidelium  multitudo  commissa  est,  ut  quotidie  per  con- 
gruum  tempus  ante  Missam  Parochialem  in  confessionali 
fidelibus  praesto  sint. 

IV.  Quum  a  teneris  pueri  ad  praxim  Christianae  vitae 
educari  debeant,  mandamus  Rectoribus,  iuxta  praeceptum 
Concilii  Baltim.  II,  ut  saltem  quater  in  anno,  circa  Quatuor 
Tempora,  confessiones  excipiant  iuniorum  puerorum  ;  fre- 
quenter  vero  audiant  illos,  qui  iam  ad  primam  Communionem 
proxime  sunt  accessuri,  vel  hanc  iam  receperunt;  imo,  omnino 
suadendum  est,  ut  his  posterioribus  singulis  mensibus  dies 
fixa  pro  recipiendis  SS.  Sacramentis  assignetur.  Sciant 
vero  Rectores,  ipsorum  esse  instruere  pueros  ad  Confessionem 
aequiter  ac  ad  Communionem,  nec  sub  ullo  praetextu  hoc 
munus  gravissimum  relinquant  magistris. 

3-       DE  S.  COMMUNIONE  INFIRMIS  ADMINISTRANDA. 

V.  Inhaerentes  vestigiis  Patrum  Concilii  Provinc.  IV 
Cincinnatensis  statuimus  de  Communione  infirmis  adminis- 
tranda  ut  sequitur:  i)  Sacerdotes  in  ecclesia  e  tabernaculo 
Sanctissimum  extrahentes  semper  sint  superpelliceo  et  stola 
induti  curentque,  ut  duo  cerei  sint  accensi.  2)  Inflrmis  Ss. 
Eucharistiam  ministraturi,  nisi  omnino  sit  impossibile,  super- 
pelliceum  et  stolam  albi  coloris  et  vestem  talarem  (vel  saltem 
longiorem)  in  domos  infirmorum  aut  secum  deferant  aut 
deferenda  curent,  quibus  induti  Ss.  Sacramentum  infirmis 
administrent. 


4.       DE    MATRIMONIO. 

VI.  Quia,  ut  ait  Concilium  Tridentinum,  sancta  res  est 
matrimonium  et  sancte  tractandum,  innovamus  et  urgemus 
praecipue  sequentes  leges,  iam  dudum  conditas,  scil: 

1)  Ne  praeceptae  bannorum  publicationes  unquam  omit- 
tantur  absque  Episcopi  dispensatione. 

2)  Ut  nupturientes  rite  praeparentur  et  disponantur  ad 
Sacramentum  matrimonii  digne  et  devote  suscipiendum,  ex- 
aminando  etiam  eos,  in  quantum  id  fieri  potest,  an  rudimenta 
doctrinae  christianae  calleant. 

3)  Ut  matrimonia  mane  ante  Missam  celebrentur  et  infra 
Missam  benedicantur.  Non  licet,  nisi  ob  graves  causas, 
matrimonium  celebrare  sub  vesperas. 

4)  Ut  Rectores  in  casu  dispensationis  rogandae  caute  et 
circumspecte  causas  canonicas  (v.  p.  249-253  in  Append. 
Conc.  Plen.  III)  ob  quas  dispensatio  petitur,  exquirere  et 
investigare  conentur,  ac  deinde  tum  impedimentum  obstans, 
tum  causas  dispensationis  distincte  et  accurate  in  bene  scripto 
petitionis  libello  Episcopo  exponant. 

5)  Ut  stricte  cuncta  observentur,  quae  a  Concilio  Plen. 
III  de  matrimoniis  mixtis  statuta  et  a  S.  Sede  approbata 
sunt.  In  petitionibus  pro  gratia  dispensationis  ad  ineundas 
huiusmodi  nuptias  semper  distincte  notetur,  utrum  pars  aca- 
tholica  sit  baptizata  necne. 

6)  Quoniam  causae  matrimoniales,  praesertim  eae  quae 
ipsius  vinculi  matrimonialis  existentiam  seu  valorem  attin- 
gunt,  ad  iudicium  seu  forum  Ecclesiae  pertinent,  ideo,  quan- 
docunque  in  foro  externo  dubium  aliquod  orietur  de  validitate 
matrimonii  iam  contracti,  Rector  ecclesiae  non  audeat  causam 

dirimere  et  sententiam  ferre  de  hoc  dubio,  sed  hanc  rem 
deferat  ad  Ordinarium,  qui  sive  per  se  ipsum  sive  per  iudicem 
ab  ipso  ad  hoc  deputatum  sententiam  feret  iuxta  Constitu- 
tionem  Benedicti  XIV.  "  Dei  miseratione."  Ad  rite  proce- 
dendum  in  huiusmodi  litibus  necessarium  est,  ut  in  singulis 
Dioecesibus  debito  modo  designetur  Defensor  matrimonii. 


5.   DE  IURIBUS  STOLAE  VEL  CASUALIBUS. 

VII.  Ut  ab  Ecclesiae  Ordine  iuxta  verba  Benedicti  XIV 
omnis  vel  minima  avaritiae  absit  suspicio  aut  simoniacae 
labis  species,  in  iis  praesertim,  quae  ad  Sacramentorum  ad- 
ministrationem  spectant,  cavendum  est  sacerdotibus,  ne  pro 
ministerio  Sacro  mercedem  exigere  aut  de  ea  aliquo  modo 
pacisci  videantur.  Id  quod  fideles,  sacramentis  Baptismi  et 
Matrimonii  receptis,  sponte  et  voluntarie  offerunt,  acceptari 
utique  potest;  imo,  post  Sacramenti  administrationem  rogan- 
tibus  indicare  licet  quantitatem  consuetae  voluntariae  obla- 
tionis  seu  taxam  lege  Dioecesana  constitutam  et  a  S.  Sede 
approbatam  (Concil.  Plen.  III  294);  sed  nunquam,  quod 
severissime  ab  Episcopo  puniendum  esset,  potest  Sacerdos 
ministerium  suum  negare  iis,  quos  praevidet  nihil  aut  parum 
esse  daturos,  nec  eos,  qui  sic  egerunt,  irrisorie  aut  contumeli- 
ose  tractare.  In  Sacramento  Poenitentiae  Confessarius  non 
solum  nihil  voluntarie  oblatum  accipiat,  sed  etiam,  si  ipse 
iudicaverit  pro  poenitentia  Missas  iniungendas  esse,  quod 
tamen  raro  fiat,  sibi  ipsi  dicendas  eas  nullatenus  addicat. 
(S.  Carol.  Borr.  ad  Confessarium). 

6.       DE    RUBRTCIS    SERVANDLS. 

VIII.  Strictissime  praecipimus,  ut  in  administratione  Sac- 
ramentorum,  in  functionibus  liturgicis  et  benedictionibus 
rubricae  Ritualis  Romani  et  Caeremonialis  Baltimorensis  ad 
amussim  serventur,  sepositis  omnibus  particularibus  cujuscun- 
que  nationis  vel  regionis  consuetudinibus. 

CAPUT  XII. 

De  Festls  Celebrandis  et  Dominica  Sanctificanda. 

I.  Ex  Decr.  S.  C.  die  25.  Nov.  1885,  per  omnes  dioece- 
sis  de  praecepto  audiendi   Missam  et  abstinendi  a  servilibus 

servandi  sunt  in  posterum  praeter  Dominicas  dies  festi  omnes 
et  soli  qui  sequuntur  : 

i.      Immaculata  Conceptio  B.  M.  V. 

2.  Nativitas  D.  N.  I.  Ch. 

3.  Circumcisio  D.  N.  I.  Ch. 

4.  Ascensio  D.  N.  I.  Ch. 

5.  Assumptio  B.  M.  V. 

6.  Festum  Omnium   Sanctorum. 

II.  Quoad  ceteros  dies  festos,  qui  praeter  sex  supradictos 
in  Dioecesibus  Milwaukiensi,  Crossensi  et  Marquettensi 
huius  Provinciae  hucusque  de  praecepto  fuerunt,  scil :  Epipha- 
nia  Domini  et  Annunciato  B.  M.  V.  et  fest.  "  Corpus  Christi," 
fideles  solvuntur  quidem  ab  obligatione  Missam  audiendi  et 
ab  operibus  abstinendi,  quin  tamen  iidem  dies  festi  quoad  de- 
votionem  et  solemnitatem  externam  supprimantur. 

III.  Ad  festum  "Corpus  Christi"  quod  spectat,  huius  festi 
solemnitas  in  diem  Dominicam  sequentem  transferatur,  ad 
normam  indulti  concessi  quoad  festum  SS.  Apostolorum  Petri 
et  Pauli,  die  19.  Decemb.  1840,  scil  :  ut  in  Dominica  Missa 
solemnis  sit  ut  in  die  festi,  cum  commem.  Dominicae,  et 
Evan.  solito  S.  Ioannis  in  fine,  post  Missam  autem  hat  pro- 
cessio  solemnis  cum  Ss.  Sacramento. 

IV.  Quoniam  vere  nec  hoc  festum  quoad  devotionem  et 
solemmtatem  externam  supprimitur,  omnibus  Rectoribus  lib- 
erum  erit,  Processionem  solemnem  cum  SS.  Sacramento  in 
ipso  die  Festi  instituere.  Praecipimus  autem,  ut  in  Proces- 
sione,  sive  in  ipso  die  festi  sive  Dominiea  sequenti  fiat,  rub- 
ricae  Processionalis  Romani  et  Caeremonialis  stricte  serven- 
tur,  ceteris  omnibus  exclusis.  Extra  Ecclesiam  processio 
fieri  non  debet  sine  speciali  permissione  Ordinarii. 

V.  Insuper,  ad  fovemdam  fidelium  pietatem  monemus  et 
volumus,  ut  festum  Patronale  vel  Titulare  Ecclesiae  uniscui- 
usque  sive  consecratae,  sive  tantum  benedictae,  tum  quoad 
Missam,  tum  quoad  officium  pro  Clericis  Ecclesiae  adscriptis 
ritu  festi  duplicis  primae  classis  cum  octava  celebretur,  uti 
praecepit  S.  Rituum  Congreg-.  (Alton.  Decret.  21.  Decemb. 
1878).  Ubi  difficile  est  per  hebdomadam  congregare  plebem 
fidelium,  potest  festum,  quad  externam  solemnitatem,  in  Do- 
minicam  proxime   sequentem   transferri    (Concil.    Plen.   decr. 

11 384). 

VI.  Quae  Patres  Conc.  Plen.  Balt.  II  decr.  113  et  decr. 
263    sapientissime   statuerunt   nostra    facientes,    conscientias 

sacerdotum  Nostrorum  oneramus,  ut  a  moribus  fidelium  aut 
arceant  aut  eliminent  omnia  quae  sanctificationi  diei  Domini- 
cae  adversantur.  Inprimis  igitur  a  popinarum  vel  caupona- 
rum  commercio  eos  deterreant  necnon  ab  excursionibus,  qui- 
bus  tota  vel  fere  tota  dies  Domini  insumitur.  Stricte  vero 
prohibemus,  ne  unquam  excursiones  die  Dominica  vel  festo 
de  praecepto  fiant  ad  pecuniam  in  usum  Ecclesiae,  Scholae 
vel  alius  cujuscunque  objecti  religiosi  faciendam  (v.  Conc. 
Plen.  Balt.  III  d.  290).  Denique,  ne  occasione  quidem  sol- 
emnitatis  religiosae,  e.  g.  Benedictionis  Lapidis  Primarii  vel 
Benedictionis  Ecclesiae,  hae  excursiones,  si  horis  antemeri- 
dianis  incipiendae  sint,  instituantur,  nisi  cum  speciali  permis- 
sione  Nostra. 


CAPUT  XIII. 

De  Cantu  Sacro. 

Patres  Concilii  Plen.  III,  monita  Patrum  et  Summorum 
Pontificum  et  Decretum  Concilii  Plen.  II  de  cantu  ecclesiastico 
renovantes,  districte  mandant,  ut  nunquam  toleretur  templum 
Dei  profanis  melodiis  resonare,  et  nonnisi  eiusmodi  cantus  in 
illo  admittatur,  qui  sit  gravis,  pius  et  vere  ecclesiasticus. 

Hoc  decretum  urgentes  et  Patrum  Concilii  Prov.  Cincin- 
nat.  IV  vestigiis  inhaerentes,  in  votis  habemus  : 

1)  Ut  Introitus,  Graduale,  Offertorium,  Communio,  nec 
non  Sequentia,  quando  occurrit,  in  Missis  cantatis,  et  de  for- 
tiori  in  Missis  solemnibus  cantentur.  Patres  Conc.  Plen.  II 
iam  monuerunt,  ut  rudimenta  cantus  Gregoriani  in  scholis 
parochialibus  exponantur  et  exerceantur. 

2)  Ut  in  Vesperis,  diebus  Dominicis,  antiphonae,  quinque 
psalmi  integri  et  hymni  festi,  quod  occurrit,  proprii  nunquam 
praetermittantur,  nisi  ob  circumstantias  loci  id  servari  non 
posse  Episcopus  judicaverit. 

3)  Ut,  licet  non  omnino  excludamus  omnes  musicales  aut 
figuratos  Missarum  cantus,  huiusmodi  tamen  compositiones 
eligantur,  quae,  ut  ait  Concilium  Coloniense,  non  omnino  re- 
cedant  a  natura  et  charactere  cantus  vere  ecclesiastici.  Qua 
de  causa  volumus,  ut  "Commissio"  instituatur  pro  Catalogo 
Musicae  Sacrae  conficiendo.  Hujus  Commissionis  Praeses 
erit  unus  es  Episcopis  Provinciae,  cum  facultate  eos  viros  sibi 
adsciscendi,  quos  ad  finem  Commissionis  assequendum  idon- 

eos  judicaverit ;  Catalogus  autem  ab  hac  Commissione  con- 
scriptus  ab  omnibus  Episcopis  Provinciae  approbandus  est. 
Optamus  et  hortamur  ut  Rectores,  Magistri,  Organistae  et 
Chororum  directores  ex  Catalogo  sic  approbato  Musicam 
Sacram  pro  Ecelesiarum  et  Scholarum  usu  seligant. 

4)  Ut  Societas  Caeciliana,  iam  ante  plures  annos  in  hisce 
Provinciis  erecta  et  a  S.  Sede  approbata  ad  restaurandum 
cantum  vere  ecclesiasticum  magis  magisque  sub  tutela  Epis- 
coporum  propagetur  et  enixe  colatur. 


CAPUT  XIV. 

De  Coemeteriis  et  Funeribus. 

I.  Coemeteria  benedicta  ab  omnibus  sancte  tractentur. 
Itaque  imprimis  Ecclesiarum  Rectores  invigilent  sedulo,  ut 
coemeteria  bene  circumsepta,  secure  clausa,  ab  omni  immun- 
ditia  purgata,  decenti  ornatu  decorata  serventur.  Tumuli 
vero  et  loci  (lots)  proprio  ordine  disponantur  ;  symbolis  fidei 
et  spei  Christianae  in  iis  erectis  corda  fidelium  ad  preces  pro 
defunctis  fundendas  moveantur.  Pecuniae  ex  venditione 
tumulorum  vel  locorum  comparatae  ad  coemeteria  restauran- 
da  et  ornanda  adhibeantur.  Si  quid  supersit,  non  ad  reditus 
Ecclesiae  vel  Rectoris  adnumerandum,  sed  ad  charitatis  vel 
religionis  opera  promovenda  Ordinarii  judicio  adhibendum 
erit.     (v.  Conc.  Pl.  Balt.  II  dec.  393.) 

II.  Funera  fidelium  sint  pia  et  simplicia.  Absint  pompa 
et  ostentationes  sumptuosae,  quae  animabus  defunctorum 
nihil  omnino  prosint.  Inter  cetera  hujusmodi  improbamus 
morem  decorandi  funera  adultorum,  in  ipsis  Ecclesiis,  coronis 
et  figuris  symbolicis  ex  floribus  sertis  et  confectis.  Ponatur 
autem  in  lectulo  vel  feretro  pannus  niger,  crucis  signo  in  me- 
dio  ornatus.  Sincerae  doloris  lacrymae,  ferventes  preces, 
Communiones,  Missae  Sacrificia,  charitatis  opera:  haec  sunt 
vera  funeris  Catholici  ornamenta. 

CAPUT  XV. 

De  Bonis  Ecclesiasticis. 

I.  Bona  ecclesiastica  omnes  istae  res  sunt  sive  mobiles 
sive  immovibiles,  sive  sors  pecuniaria,   sive   reditus,    quae  a 

fidelibus  datae  sunt  vel  dantur,  vel  ex  iam  habitis  bonis  ac- 
crescunt,  tum  pro  divino  Cultu,  tum  pro  scholis,  hospitiis, 
orphanotrophiis,  aliisve  causis  piis.  "Quoniam  autem,"  ut 
ait  Conc.  Prov.  Ultraiectense,  ''bona,  quae  ad  divinum  Cul- 
tum  aliasque  pias  causas  offeruntur,  Domino  consecrantur 
et  in  Ecclesiae  potestatem  transeunt,  Episcopi,  qui  Ecclesiae 
divina  ordinatione  praesunt,  positi  sunt  in  unaquaque  Dioe- 
cesi,  sub  suprema  Rom.  Pontificis  auctoritate,  primi  eorun- 
dem  bonorum  administratores,  quibus  caeteri  administratores 
subsunt  et  subesse  debent.  Itaque  Rectores  Ecclesiarum 
singulis  annis  tempore  a  Conc.  Plen.  Balt.  III  decreto  272 
statuto,  nisi  Episcopus  aliud  statuerit,  plenam  et  distinctam 
Episcopo  exhibebunt  rationem  de  omnibus  missionis  suae 
proprietatibus,  leditibus,  debitis,  expensis,  sicut  fusius  des- 
cribitur  in  eodem  decreto. 

II.  Ut  tamen  bona  ecclesiastica  salva  et  tuta  semper 
penes  Ecclesiam  serventur,  curabunt  Episcopi,  ut  in  singulis 
missionibus,  salvo  eorum  libero  de  re  iudicio,  erigatur  "cor- 
poratio"  iuxta  leges  in  hunc  finem  in  Statibus  Wisconsin, 
Minnesota,  Dakota  conditas,  cuius  corporationis  nomine 
possidebuntur  quaecumque  pertinent  ad  singulas  missiones. 
Haec  bona  iuxta  tenorcm  "corporationis"  articulorum  et 
specialium  statutorum  stricte  administrari  debent. 

III.  Ubi  autem  ex  quacunque  causa  huismodi  "corpora- 
tio"  non  potest  erigi,  fundus  ad  ecclesiasticum  et  pium  usum 
Episcopo  instrumentis  authenticis  tradi  debet,  idque  ita,  ut 
Episcopus  pleno  iuris  titulo  et  proprio  nomine  (by  deed  in  fee 
simple  in  the  Bishop's  own  name)  sine  ullis  conditionibus 
fundum  teneat.  Nullus  omnino  sacerdos  in  re  pecuniaria  et 
praesertim  in  aere  alieno  quocunqpe  contrahendo  nomine 
Episcopi  vel  tamquam  ipsius,  ut  dicunt  Agens  (Agent)  agere 
censeri  potest,  nisi  speciali  mandato,  scripto  dato,  ab  Episco- 
po  ad  agendum  deputatus  sit. 

Nullus  sacerdos  sine  speciali  Episcopi  permissione,  scripto 
data,  pecuniam  suam  in  Ecclesiae  vel  Missionis  usum  mutuo 
dare  potest;  si  quis  vero  sine  tali  permissione  mutuo  dederii 
donasse  censetur. 

CAPUT  XVI. 

De  Societatibus  Secretis^ 

De  hisce  Societatibus  ea  quae  sequuntur  delafl 
tuimus 

i.  Certo  constat  nomen  dantes  Sectis  Massonicae  et  Car- 
bonariae  excommunicationem  latae  sententiae  ipso  facto  in- 
currere. 

2.  Similiter  omnes  aliae  sectae,  quas  sub  quocunque 
nomine  sive  adversus  Ecclesiam  et  religionem  Catholicam, 
sive  solumnodo  adversus  legitima  gubernia  machinari  certo 
constat,  sive  exigant  a  suis  asseclis  sive  non  exigant  iuramen- 
tum  de  secreto  servando,  subiacent  excommunicationi.  Hinc 
dubium  non  est  quin  Communistae,  Socialistae,  Anarchistae 
et  illi  Tornatores  (Turners),  qui  associati  sunt  foederi  vulgo 
"Turnerbund"  vocato,   excommunicationis  censura  ligentur. 

3.  Si  qua  societas  "  presbyterum  "  (capellanum)  proprio 
marte  sibi  vindicet  aliumve  ministrum  cultus,  qui  rituali  ac 
caeremoniis  propriis  pro  suo  libitu  utatur,  hoc  in  casu  ad- 
scripti  etiam  censuras  contra  schismaticos  vel  haereticos  latas 
incurrunt  (Conc.  Plen.  III  p.  140). 

4.  Aliae  autem  societates  profanae,  quae  quidem  neque 
contra  Ecclesiam  neque  adversus  potestates  legitimas  ma- 
chinantur,  sed  nihilominus  asseclas  suos,  sive  iuramento  sive 
mera  fide  data,  ad  secretum  tam  stricte  servandum  astrin- 
gunt,  ut  illud  ne  auctoritati  quidem  ecclesiasticae  legitime 
roganti  impune  revelari  possit,  necnon  eae,  quae  obligant 
socios  ad  illimitatam  obedientiam  et  ad  caece  exequenda 
omnia,  quae  forte  ab  officialibus  praecipiantur,  quamvis  sectis 
excommunicatis  annumerandae  non  videantur,  certo  tamen 
ex  lege  naturali  graviter  illicitae  sunt  ideoque  sub  gravi  pec- 
cato  vitandae. 

5.  Quodsi  econtra  iuramentum  vel  promissio  de  secreto 
servando  in  aliqua  societate  eo  sensu  emittitur  et  intelligitur, 
ut  illud  auctoritati  ecclesiasticae,  quoties  requiritur,  manifest- 
tari  possit,  neque  aliquid  illicitum  in  signis,  fine  et  mediis 
eius  invenitur,  socii  huiusmodi  societatis  inquietari  non 
debent. 

6.  Similiter  sodalitates  operariorum,  qui  nihil  aliud  sibi 
proponunt  quam  sodalium  in  propria  arte  exercenda,  in  sua 
conditione  mediis  licitis  in  iuribus  suis  defendendis  mutuo 
sese  tueri  et  adiuvare,  in  se  licitae  sunt,  sed  plerumque  peri- 
culosae  sociis  Catholicis,  quia  timendum,  ne  iustitiae  limites 
excedant,  vel  propius  ad  sectas  damnatas  accedant,  vel  prop- 
ter  nimis  arctam  cum  hominibus  erroneae  vel  nullius  religi- 
onis  familiaritatem  indifferentismo  et  aliis  falsis  doctrinis  sen- 
sim  imbuantur.  Propterea  Catholici  ab  huiusmodi  societati- 
bus,  in  quantum  fieri  potest,  dissuadendo  retinendi  sunt. 

7.  Ad  praecavendum  praeterea,  ne  confusio  disciplinae 
habeatur,  nolumus  ullam  societatem  uti  cadentem  sub  unam 
ex  classibus  indicatis  nominatim  damnari,  antequam  Ordi- 
narius  rem  retulerit  ad  Commissionem,  quae  pro  huiusmodi 
causis  iudicandis  a  Conc.  Plen.  III  constituta  est  et  quae  con- 
stat  ex  omnibus  Archiepiscopis  harum  Provinciarum.  Ouodsi 
societas  omnibus  visa  non  fuerit  damnanda,  recurrendum 
erit  ad  S.  Sedem.     (Conc.  Pl.  III  Decr.  255.) 

CAPUT  XVII. 

De  Curiis  Episcopalibus  Constituendis. 

I.  Concilium  Plen.  III  statuit,  ut  in  singulis  Dioecesibus 
Curiae  Episcopales  erigantur,  vel  saltem  ne  ultra  triennium 
post  eiusdem  Concilii  promulgationen  haec  curiarum  consti- 
tutio  differatur  sine  S.  Congr.  de  P.  F.  dispensatione  obtenta. 

II.  Ad  constituendam  autem  Curiam  requiruntur  sequen- 
tes  Officiales,  s.cil:  1)  in  causis  disciplinaribus  Clericorum 
Procurotor  Fiscalis,  Defensor,  Cancellarius,  quibus  Episcopus 
pro  rerum  necessitate  addere  potest  Auditorem  et  Notarium 
seu  Actuarium.  Iudex  in  huiusmodi  causis  semper  est  Epis- 
copus  ;  2)  in  causis  matrimonialibus  Episcopus  vel  Auditor, 
seu  Moderator  processus  ab  ipso  delegatus,  Defensor  Matri- 
monii,  Notarius  ;  3)  pro  administratione  Dioeceseos  Vicarius 
Generalis,  et  Cancellarius  seu  Secretarius.  Omnia  autem 
pertractentur  ad  normam  instructionis  S.  C.  de  Prop.  Fide 
ad  calcem  Conc,  Balt.  III  relatae. 

Omnibus  his  Officialibus  debetur  certum  honorarium  seu 
salarium,  quod  sumendum  est  ex  proventibus  Dioeceseos,  si 
sunt,  vel  ex  Cathedratico  Episcopi. 

Usum  fere  communem  sequentes  statuimus,  ut  pro  ex- 
pensis  Cancellariae  Oratores  dispensationum,  nisi  vere  pau- 
peres  sint,  $2.00  (duos  nummos  scutatos)  pro  singulis  dispen- 
sationibus  solvant. 

Expensae  ex  processu  ortae  Curiis  Episcopalibus  haud  ita 
facile  imponi  possunt ;  quoties  enim  ex  processu  informativo 
indicia  sufficientia  ad  agendum  contra  inquisitum  appareant, 
iudex  appellationis  abstineat  a  talibus  damnationibus  (scil.  ad 
expensas  resarciendas),  quum  ea  indicia  sufficiant,  ut  in  iudice 
qui  antea  processit,  vera  et  propria  calumnia  excludatur,  quae 
ad  eiusmodi  damnationem  requiritur.  (Conc.  Pl.  in  app. 
p.  292.) 

Omnia  et  singula  decreta,  quae  in  Concilio  Provinciali 
Milwaukiensi  Primo  statuta  et  in  hac  ultima  sessione,  die 
3oma  Maji  A.  D.  1886,  in  Ecclesia  Metropolitana  solemniter 
lecta  sunt, 

EgO,     MlCHAEL    HEISS, 

Archiepiscopus  Milwaukiensis,  Concilii  Prae- 

ses,  definiens  subscripsi. 

Ego,   Rupertus  Seidenbusch, 

Episcopus  Halyensis,  Vicarius  Apostolicus 
Minnesotae  Septentrionalis,  definiens  sub- 
scripsi. 

EgO,    JOANNES    IRELAND, 

Episcopus  Sancti  Paul',  definiens  subscripsi. 

EgO,    JOANNES     VERTIN, 

Episcopus  Marianopolitanus  et  Marquetten- 
sis,  definiens  subscripsi. 

Ego,  Fr.  Martinus  O.   S.   B., 

Episcopus  Tiberiadis,  Viearius  Apostolicus 
Dakotae,  definiens  subscripsi. 

EgO,    KlLIANUS   C.    Flasch, 

Episcopus   Crossensis,  definiens  subscripsi. 

Ego,   Fridericus  Katzer, 

Adniinistrator  Sinus  Viridis,  sede  vacante, 
definie^is  subscripsi. 

Ego,  Alexius  Edelbrock  O.  S.  B., 

Abbas  Sancti  Joannis,  definiens  subscripsi. 

Augustinus  Zeininger, 

Notarius. 

Petrus  M.  Abbelen,     ] 

JOSEPH    RAINER,  >  Secretarii. 

SlMON    Lebl    S.    T.    D.,   ) 

